Sering Diejek Ketika Kecil, Kisah Hidup Cristiano Ronaldo Jadi Inspirasi Ramai

Figura bernama Cristiano Ronaldo bukanlah sosok asing di mata dunia. Beliau merupakan pemain bola sepak terkenal dunia yang telah kembali semula bermain di kelab lamanya iaitu Manchester United yang berpusat di Manchester, United Kingdom.
Di sebalik kejayaan dan kegemilangan beliau, ada sisi gelap yang beliau pernah alami sebelum mencapai kemuncak kerjayanya. Kisah hidup beliau mungkin boleh dijadikan sebagai tauladan, pengajaran dan panduan buat mereka yang memerlukan sokongan atau motivasi dalam hidup.

Ikuti perkongsian oleh Dr. Rizal Abu Bakar di bawah.
Baca juga: Digelar ‘Budak Kangkung’, Modal Hanya RM10 Tanam Lebih 30kg Kangkung Depan Rumah!

SERING DIEJEK KETIKA KECIL, KISAH HIDUP CRISTIANO RONALDO JADI INSPIRASI RAMAI
Siapa saja yang tak kenal dengan nama Cristiano Ronaldo ini. Antara sosok figura terkenal dunia terutama dalam dunia bola sepak. Seorang pemain yang cukup dikenali kerana minat dan juga skil luar biasa.

Namun, nak tahu tak Ronaldo tidak lahir ke dunia ini beralaskan keperluan yang cukup macam kebanyakan kita. Kisahnya cukup menyentuh hati dan telah menjadi inspirasi buat jutaan orang di luar sana.
Ronaldo membesar di pekan termiskin di kawasan ibu kota Funchal. Di sebuah pulau iaitu Madeira. Kedua-dua ibu bapa beliau bukanlah bekerja senang dengan gaji lumayan. Seorang tukang kebun. Seorang tukang masak.
Bak kata pepatah, kais pagi makan pagi; kais petang makan petang.
KISAH HIDUP BELIAU SEWAKTU KECIL

Ronaldo ni walaupun usianya ketika itu baru mencecah sembilan tahun namun, mindsetnya tidak melambangkan umurnya yang setahun jagung.
Kenapa saya kata macam ini? Jom putar waktu suatu masa, di mana beliau mula bermain bola sepak di sekolahnya.
Diejek oleh ahli pasukannya sebab ayahnya jadi tukang cuci bilik loker untuk cari duit lebih. Tidak sampai situ dugaan yang dihadapinya. Masuk alam remaja, ayahnya jadi kaki mabuk. Abangnya pula terjerumus ketagih arak dan dadah.
Masuk umur 20an, beliau menyaksikan sendiri ayahnya meninggal dunia akibat kegagalan fungsi hati kerana bahana arak. Tak berhenti takat situ.
Ronaldo sendiri disahkan menghidap penyakit tachycardia. Keadaan di mana impuls tak teratur menyebabkan degupan jantungnya tak normal. Sehingga perlu jalani surgery pada usia belasan tahun.
Dugaan datang bak peluru berpandu tapi semua itu tak mematahkan semangat Ronaldo. Permulaan beliau untuk bermain bola sepak disokong oleh kedua ibubapanya. Berbekalkan sokongan dan niat untuk ubah nasib diri dan keluarga.
ASPEK POSITIF BELIAU YANG BOLEH DICONTOHI

Segala ujian beliau jadikannya sebagai dorongan untuk berlatih lebih keras sehingga berjaya. Tatkala ahli pasukannya berehat selepas latihan. Beliau tetap berlatih. Rehat pun sekejap saja.
Beliau sentiasa tanamkan mindset positif dalam hidup. Sehingga kini walaupun Ronaldo ada segala-galanya. Beliau kekal humble. Tiada cubaan untuk berlawan dengan orang lain. Tiada cubaan bermegah. Hanya fokus improve diri sendiri.
Banyak buat kerja amal. Jadi penderma darah aktif. Walaupun dulu dirinya pernah susah. Bila dah senang, beliau bantu balik dengan memberi kerana tahu peritnya berada dalam situasi sebegitu.
Beliau tak pernah lupakan asal usulnya. Ronaldo menempa nama di mata dunia. Sekelip mata nasib keluarganya berubah. Ronaldo kekal mengembangkan ‘growth mindset’ iaitu,
“Tiada siapa yang mampu ubah nasib hidup kecuali diri sendiri.”
“Jangan merasakan bahawa diri itu sudah sempurna. Kerana tiada manusia yang sempurna. Fokus untuk baiki diri dari masa ke masa.”
BERINGAT! HIDUP JANGAN TERLALU MENDONGAK KE LANGIT

Ada ramai lagenda bola sepak yang dahulunya disanjung tinggi namun tidak mampu maintain. Akhirnya jatuh tersungkur.
Sebab apa? Sebab tiadanya disiplin. Berasa dirinya cukup bagus. Tak nak dengar nasihat orang lain.
Ada masa. Jangan peduli apa kata orang. Tapi ada masa boleh ambil peduli bila kata-kata tersebut bertujuan untuk kebaikan.
AMALKAN JADUAL HIDUP SIHAT
Sehingga kini, Ronaldo tetap berdisiplin dalam menjalani kehidupan sehariannya. Aktif jalani gaya hidup sihat. Rajin berlatih. Rehat cukup. Tidur cukup.
Pemakanan seimbang. Cukup protein. Cukup sayur. Makanan bergula dielakkan. Ketika waktu cutinya, beliau menjadi ayah terbaik buat anak-anaknya.
Segala ejekan, sindiran dan hinaan tidak diambil kisah pun oleh Ronaldo. Cristiano Ronaldo merupakan salah satu ‘living proof’ bahawa untuk berjaya dalam hidup.
Satu. Kena ada mindset positif. Kedua. Kena ada keberanian, kemahuan dan disiplin. Boleh dijadikan inspirasi?
Menjengah ke ruangan komen beliau, rata-rata memberi maklum balas yang positif mengenai figura ini.

Sumber: Facebook Dr.Rizal Abu Bakar


Resepi Crunchy Cornflakes Chip Simple, Mesti ‘Laku Keras’ Raya Nanti!

“Biskut raya apa nak buat tahun ni? Nak yang mudah sahaja…”
Itulah antara ungkapan sering bermain di mulut ibu-ibu apabila musim perayaan Aidilfitri akan tiba tidak lama lagi. Pasti antara aktiviti wajib dilakukan ialah membuat biskut raya bersama seisi keluarga meskipun hanya dalam kuantiti sedikit tetapi momen indah itu tidak dilupakan.

Jika anda inginkan mencuba resepi mudah, kali ini kami kongsikan perkongsian resepi crunchy cornflakes chip simple daripada Cik Dayang Zuhaila di laman Facebooknya dan mendapat sehingga 10,000 shares. Wah! Menarik kan? Jom tengok.
Baca juga: Resepi Biskut Semperit Raya. Ranggup Di Luar, Lembut Di Dalam!

RESEPI CRUNCHY CORNFLAKES CHIP, MESTI LAKU KERAS

Alhamdulillah. Resepi yang senang tapi super sedap. Tak payah guna mixer pon cek oii. Resepi simple sangat. Hampa guna senduk kacau kacau kacau bagi sebati. Pastu cubit-cubit pakai tangan boleh terus bakar. Senang yakmat. Cuti-cuti ni boleh ajak anak-anak buat.
Bahan-bahan A:

250g butter
130g gula icing
1/4 tsp garam halus
1 tsp vanilla powder

Bahan-bahan B:

90g tepung jagung
300g tepung gandum
100g cornflakes (diramas)
100g badam cincang
100g coklat cip
30g coklat rice

Cara-cara penyediaan:
1. Satukan bahan A dan kacau sehingga sebati.

2. Masukkan kesemua bahan B dan gaul rata sehingga adunan sebati.

3. Kemudian sudukan atau boleh menggunakan tangan bulat-bulatkan dan susunkan di atas baking tray. Jarakkan kerana biskut akan mengembang.

4. Panaskan oven terlebih dahulu. Bakar pada suhu 150c selama 25 minit. Bergantung pada oven masing-masing.

Siap! Inilah hasilnya. Selamat mencuba! Mudah kan?

Sumber: Facebook Cik Dayang Zuhaila


Buka Cawangan Pertama Di Malaysia, Ini 10 Barang Wajib Beli Di CU Mart. Memang Macam Korea Habis!

Nampaknya, kita masih lagi belum boleh merentas negeri mahupun negara kerana musim pandemik masih lagi belum berakhir. Habis semua rancangan untuk melancong ke luar negara terutamanya negara yang menjadi pilihan ramai iaitu Korea, perlu ditangguhkan. Tetapi, jangan risau kalau anda rindukan suasana membeli-belah di kedai serbaneka di sana kerana di Malaysia pun dah boleh!
Terbaharu, CU Mart yang berasal dari Korea Selatan telah masuk ke pasaran dalam negara dan membuka cawangan pertamanya di Centrepoint Bandar Utama, Petaling Jaya. Bukan sahaja cawangan pertama di Malaysia, malah CU Mart yang dibuka hari ini juga merupakan yang pertama di Asia Tenggara! Jom kita tengok apa yang menarik untuk anda beli.

NAK BELI APA DI CU MART?

1. Tteokbokki
Bila dah namanya makanan Korea, antara yang paling popular adalah Tteokbokki! Jadi, tak sah kalau anda datang ke CU Mart tak beli Tteokbokki.

2. POWER CAP ICE TUBE
Ingat tak dulu-gulu anda makan aiskrim di dalam tube? Nampaknya, bila dah datang ke CU Mart jangan sesekali tinggal untuk menyambar Power Cap Falvoured Ice Tube ini. Dengan cuaca panas macam sekarang, memang sesuai dimakan beramai-ramai. Ada dua perisa iaitu watermelon dan soda.

3.TUNA KIMCHI RICE BALL
Senang untuk dimakan begitu sahaja, sambil berjalan atau sambil memandu pun boleh, pilihan yang tepat adalah Tuna Kimchi Fried Rice Ball. Ini adalah antara koleksi makanan ‘on the go’ yang anda boleh didapati di CU Mart. Pedas!

4. AYAM K-HOT DAK GANG JEONG
Dengar nama ayam goreng ini macam yang dimakan dalam drama Korea tu kan? Tak perlu susah susah ke Korea, anda dah boleh makan ayam goreng pedas ini di CU Mart yang pertama dibuka di Malaysia ini. Makan pula panas-panas memang terbaik!

5. ODENG DAN CHEEZY FISH BALLS
Tarikan makanan yang boleh dimakan segera sudah semestnya odeng dan fish ball yang sememangnya terkenal di Korea. Dihidangkan bersama kuah manis pedas bersama ‘cucuk-cucuk’ odeng dan fish ball memang pilihan yang mudah untuk anda yang selalu sibuk.

6. MINUMANDELAFFE
Eksklusif di CU Mart sahaja, minuman pelbagai perisa termasuk kopi ini boleh didapati di sini. Apa yang menariknya, anda boleh minum terus dari paket air tersebut atau padankan bersama ketul ais kiub yang ada bersama. Senang!

7.SPICY STIR FRY CHICKEN RICE/DALKGABI
Mesti anda pernah makan nasi goreng Korea atau Dalkgabi bukan? Di CU Mart, anda boleh dapat nasi goreng pedas ini tau!

8.SHIN RAMYUN
Antara menu wajib dimakan bila melancong ke Korea adalah ramen atau ramyun. Tapi, di CU Mart anda boleh masak terus ramen ini menggunakan mesin masak yang telah disediakan! Memang macam dalam drama Korea betul!

9.HOT CHICKEN FLAVOUR SAUCE
Menjadi satu fenomena suatu ketika dahulu dimana ramai dalam kalangan rakyat Malaysia yang tergila-gilakan mi segera pedas Samyang. Bukan itu sahaja, jenama ini juga ada keluarkan sos samyang yang sama tetapi agak sukar untuk dijumpai di pasaran. Sekarang dah boleh beli dekat CU Mart!

10.BINGSU
Bila dah makan makanan yang pedas-pedas belaka, mestilah kita akan cari pencuci mulut pula kan. Sudah pastinya di CU Mart ada pelbagai jenis pencuci mulut termasuklah Bingsu! Ada beberapa jenis perisa bingsu tapi yang paling menarik sekali adalah Bingsu Peanut Butter.

11.RAMEN
Memang tak sah kan kalau masuk ke kedai serbaneka Korea, tak beli mi segera atau ramen bukan? Terdapat pelbagai jenis jenama dan perisa ramen yang anda boleh dapati di CU Mart. Pening kepala juga nak pilih.

*CU Mart akan dibuka untuk orang ramai bermula esok, 1 April 2021 yang terletak di Centrepoint Bandar Utama, Petaling Jaya, Selangor. Kalau rindukan negara Korea, boleh datang ke sini untuk mencuba pelbagai makanan Korea yang menarik!


[AMARAN] Hampir Semua Negeri Dijangka Hujan Lebat Sehingga Februari 2023

Jabatan Meteorologi Malaysia (MetMalaysia) menjangka hujan berlanjutan sehingga Februari 2023 di semua negeri Semenanjung Malaysia termasuk Sabah dan Sarawak. Garis badai adalah garisan ribut petir yang terbentuk akibat penumpuan angin dan boleh berlarutan sehingga beberapa jam.
Baca juga: DBKL Kecewa Sikap ‘Belum Merdeka’, Pokok Hiasan Habis Hancur Dipijak

HAMPIR SEMUA NEGERI DIJANGKA HUJAN LEBAT SEHINGGA FEBRUARI 2023

Kebanyakan kawasan di Semenanjung dijangka hujan pada paras purata di antara 100 milimeter (mm) hingga 450 mm kecuali Hulu Perak, Kelantan dan Terengganu yang dijangka menerima hujan pada purata 100 mm hingga 200 mm.

Manakala, Sarawak dan Sabah pula beberapa buah kawasan tumpuan berisiko menerima hujan melebihi purata sehingga 350 mm dalam satu tempoh masa.

Keadaan hujan dijangka berlarutan sehingga Februari tahun depan dengan taburan hujan pada paras purata 100 mm hingga 450 mm yang lebih tinggi melibatkan negeri Sabah serta Labuan menjelang Disember dan Januari nanti.
Monsun Timur Laut lazimnya akan bermula pada November dan berakhir pada Mac 2023. Negara akan menerima tiupan angin yang konsisten dari arah timur laut di antara 10 hingga 20 kilometer per jam.

Beberapa siri hujan lebat yang menyeluruh juga dijangka akan berlaku terutama kawasan pantai timur dan barat Sarawak.

Sumber: Facebook Met Malaysia


Cuba 10 Tips Kekalkan Keharmonian Keluarga Sepanjang Arahan PKP, Elak Asyik Nak Gaduh!

Terkurung bersama keluarga merupakan satu perasaan yang tidak dapat diucapkan dengan kata kata. Tetapi untuk mengekalkan keamanan dan keharmonian sebagai sebuah keluarga sepanjang tempoh terkurung itu mungkin satu benda yang mustahil. Dengan Perintah Kawalan Pergerakan akibat dari penularan wabak Covid-19 ini, pelbagai tips yang boleh diambil dan dipraktikkan bagi mengekalkan keharmonian keluarga dan mengelak anda melakukan perkara perkara yang tidak munasabah sebagai sebuah keluarga.
Arahan Social Distancing Diperketatkan

Ini sampai disatu titik dimana semua menghadapi situasi social distancing dan proses pengasingan diri dalam satu jangka masa yang panjang. Kita langsung tidak dibenarkan keluar kecuali jika anda mempunyai urusan penting dan itupun hanya ketua keluarga di benarkan untuk keluar.
Pastinya perkara ini agak sukar bagi sesetengah pihak di mana mereka sudah biasa untuk bekerja di luar dan berjumpa dengan pelbagai orang. Ada juga sesetengah pihak yang mengambil peluang ini untuk berehat dan meluangkan masa bersama keluarga dengan secukupnya. Tetapi selama manakah kita dapat bertahan dengan perintah ini?

Bagi mereka yang mempunyai anak, pastinya mereka merasakan tekanan itu kerana tidak dapat membawa anak keluar untuk bersiar siar. Banyak perkara yang tidak dapat dilakukan dan ini kadang kala akan menjejaskan daya ketahanan diri sendiri. Pelbagai tips anda perlu tahu bagaimana untuk anda mengekalkan daya ketahanan diri anda sendiri malahan dalam keluarga itu sendiri.
Tips Untuk Kekal Aktif Sepanjang PKP
1 Rutin harian perlulah diteruskan seperti rutin pembelajaran buat anak anak atau bekerja dari rumah bagi ibubapa

2 Bersosial antara teman teman menggunakan aplikasi panggilan video seperti facetime, whatsapp atau skype

3 Kekalkan kesihatan dan rutin exercise anda

4 Hiburkan anak anak dengan pelbagai aktiviti atau bermain video games bersama mereka

5 Makan makanan yang sihat dan minum air yang secukupnya untuk mengelak rasa lesu

6 Biarkan anak anak melakukan aktiviti mereka di dalam rumah

7 Sekali sekala jangan lupa me time untuk diri sendiri

8 Kekalkan kebahagiaan hubungan antara satu sama lain

9 Kurangkan menonton berita berita yang boleh merungsingkan kita

10 Kekal positif!

Gunakan peluang ini untuk anda meluangkan masa yang telah dibazirkan sebelum ini bersama keluarga tersayang. Mungkin dengan arahan PKP ini juga kita dapat mengenali dengan lebih rapat ahli keluarga kita sendiri. Quality time bersama mereka yang tersayang itu lebih penting dari anda bazirkan masa untuk perkara yang tidak berfaedah. Patuhlah pada arahan Stay At Home untuk kesenangan semua.
Sumber : Agnes Mann


Cuba 3 Teknik Urutan Ini Untuk Lancarkan & Banyakkan Susu Badan

“Kenapalah susu badan aku ni tak banyak? Kena mengurut la gamaknya…”
Bukan semua ibu dapat menghasilkan susu badan yang banyak. Ada juga dalam kalangan si ibu yang hanya mampu memberikan susu badan dalam kuantiti yang sedikit sahaja untuk si manja. Namun, anda boleh cuba amalkan teknik urutan ini supaya penghasilan susu badan akan bertambah!

3 TEKNIK URUTAN UNTUK LANCAR DAN BANYAK SUSU BADAN YANG WAJIB IBU TAHU
Banyak kali dapat soalan seperti ni. Kak ekin, nenen saya macam bengkak. Tapi bila pam susu sikit. Anak pun macam tak puas minum. Kenapa? Kak ekin, napa bila saya pam susu tetiba sikit. Selalu dapat 4oz, kali ni dapat 2oz je.Kak ekin, napa nenen saya lembik je. Macam tak ada susu? Ya Allah kesian kak ekin dengar.
Sebab yang paling utama adalah NENEN TAK BERURUT. Jadi kelanjar susu tersumbat. Itu yang sekat kelancaran pengeluaran susu ibu. Sebab tu ibu boleh rasa biji-biji kat breast tu.Urutan boleh dibuat setiap kali sebelum mulakan sesi penyusuan. Amik masa dalam 3-5 minit jer.Kalau tak dapat buat selalu, buat sehari sekali dah memadai. Bergantung pada keadaan ibu. Kelmarin Kak ekin ada buat live tutorial urutan untuk meningkatkan dan melancarkan pengeluaran susu badan.Jadi dalam pos ni Kak ekin terangkan semula ‘step by step’ disetiap gambar dan video dibawah supaya ibu mudah faham.

1. URUTAN KASIH

Sebab urutan ni mampu menjadikan ibu rasa relax dan bantu ibu hasilkan hormon gembira atau ‘oksitocin’. Bila ibu happy, susu pun akan banyak. Urutan ni memerlukan seseorang untuk bantu ibu. Jadi ibu boleh minta suami atau kawan yang urutkan.
STEP 1: Posisi ibu perlu duduk di kerusi dan menelungkup ditepi meja supaya badan sedikit membongkok. Ibu duduk dalam keadaan tenang sambil memikirkan yang indah-indah.
STEP 2: Mulakan dahulu dengan mengurut di bahagian leher dan bahu si ibu beberapa minit. Ianya sebagai ‘warming up’ dan hilangkan rasa tegang pada badan ibu.

STEP 3 : Selepas itu, gunakan kedua ibu jari tangan. Kemudian urut di kedua-dua bahagian tepi tulang belakang. Tekan sedikit badan si ibu dengan ibu jari dan lakukan urutan bulatan setempat beberapa saat. Lakukan urutan dari bahu hingga ke pinggul dan ulang balik step beberapa kali. Jangan urut diatas tulang belakang tau.

2. URUTAN SUSU BADAN
Teknik ni sangat bagus untuk pengeluaran susu, memecahkan biji susu yang tersumbat. Sekiranya breast ibu dalam keadaan bengkak, tuam suam pada breast seketika. Then baru mulakan urutan susu.

STEP 1 : Lakukan dulu sebelah kiri/kanan. Tekan lembut pada sekeliling breast. Lakukan 360 darjah.
STEP 2: Letakkan 3 jari dibahagian atas breast dan gerakkan jari secara bulatan sehingga ke puting breast. Urut keseluruhan breast tu, kat mana dia bermula, kat situlah juga akhirnya. Faham kan?

STEP 3: Kemudian tarik dari bahagian belakang breast bawa ke arah puting. Buat 360 darjah juga. Kemudian boleh buat semula step yang sama dibelah yang lain. Dah siap kedua belah. Ibu boleh gentel lembut sikit dibahagian puting.

Kebiasaannya ibu akan terasa ‘letdown reflex’ pada saat ni. Breast terasa panas, penuh dan sehingga susu menitik tak sabar nak keluar. Segera mulakan sesi pam atau terus diberi pada anak.
3. URUTAN MAMPAT

Yang ni kak ekin jarang praktikkan. Melainkan bila pengeluaran susu tiba-tiba berkurang atau terhenti ketika sesi penyusuan.
Ibu pegang breast dalam bentuk ‘C’ iaitu jari tangan berada di bahagian atas breast dan 4 lagi jari tu letak di bahagian bawah breast. Lepastu, tekan breast dengan lembut supaya susu keluar. Ianya seperti teknik mermet atau pam tangan.
Tekan breast beberapa kali dan ibu akan lihat aliran susu tu keluar dengan laju.Kalau ibu yang sedang pam susu, Kak ekin sarankan jangan tekan terlalu dekat dengan pam, takut menganggu proses pengepaman. Apabila aliran susu dah semakin perlahan, lepaskan tekanan tu tadi. Kemudian ulang balik teknik ni beberapa kali sehingga susu berhenti dan tiada.
DOA URUTAN SUSU

Jadi, ibu-ibu selamat mencuba.
Sumber : Nurasyikin Ali


Cuba 5 Cadangan Makanan Ini Jika Anda Seorang Ibu Hamil Yang Cepat Terasa Lapar

Bila ‘berbadan dua’ ni, memang tak dinafikan kejap-kejap nak makan, walaupun baru lepas makan. Lagi-lagi bila berada di trimester pertama, hampir setiap 2 jam nak makan. Bila ditahan, hati asyik teringin, dah makan baru okay sikit kan?
Jangan risau, itu sebenarnya perkara normal. Si manja membesar dengan pantas jadi anda memang perlukan lebih makanan untuk menampung ‘selera’ ibu dan anak!

Kalau risau anda asyik kerap terasa lapar, cuba 5 cadangan makan di bawah ini untuk pastikan anda sentiasa kenyang…

1. Pastikan waktu makan lengkap

Perkara paling utama untuk diambil perhatian jika anda sedang hamil adalah memastikan anda memenuhi jadual makan dari pagi sampai malam. Kalau boleh jangan sesekali skip dari sarapan, makan tengah hari dan malam, kurang tenaga nanti!

Ambil sarapan seperti telur rebus atau hancur, ia mengandungi lebih 12 vitamin dan mineral serta protein berkualiti yang merupakan sumber penting bagi ibu yang sedang hamil.

Untuk waktu makan tengah hari dan malam pula, digalakkan untuk makan nasi bersama lauk seperti ikan dan sayur. Cuba pelbagaikan juadah dengan menggunakan ikan haruan, tenggiri, selar mahupun kerisi. Sama ada bakar, masak singgang atau dijadikan sup, makan bersama sayur sawi atau ulam pegaga, kecur air liur!
2. Selang seli waktu makan dengan hidangan ringan

Macam admin cakap tadi, bila berbadan dua ni rasa lapar tu sentiasa ada walaupun baru lepas makan tengah hari. Jadi apa kata selepas 1-2 jam, ambil hidangan ringan antara waktu makan sebanyak dua kali sehari. Contohnya pada waktu minum pagi dan petang.

Antara hidangan ringan yang boleh diambil antaranya, sandwich, yogurt bersama oat, buah dan sebagainya. Ambil yogurt sebagai sebahagian diet anda dalam membantu memenuhi keperluan kalsium harian sebanyak 1,000 mg!
Pelbagaikan hidangan yogurt bersama buah, oat, madu dan sebagainya, mesti sedap!
3. Makan snek, tapi bukan junk food yang penuh MSG!

Jika asyik terasa lapar, cuba amalkan makan snek seperti kekacang, gajus dan sebagainya. Awas, bukan junk food tau! Kekacang bagus untuk anda kerana mengandungi asid lemak tak tepu yang bagus untuk perkembangan sistem otak serta saraf janin.

Selain kekacang, buah-buahan segar juga boleh dijadikan snek! Satu hidangan buah membekalkan vitamin dan mineral serta serat. Jangan tak tahu, serat makanan membantu mengelakkan sembelit di kalangan wanita hamil!
4. Ambil makanan bijirin penuh

Ambil bijirin penuh kerana ia kaya dengan serat dan nutrien termasuk vitamin E, selenium dan fitonutrien (sebatian tumbuhan yang melindungi sel). Bertih jagung juga adalah sejenis bijirin penuh tau!
Selain bijirin dan bertih jagung, anda juga boleh makan roti wholemeal sebagai sarapan atau kudap-kudapan! Roti kaya dengan karbohidrat untuk tenaga dan serat yang dapat membuat perut terasa kenyang lebih lama! Secara tak langsung, anda dah memenuhi 20-30 gram keperluan serat harian!
5. Hilangkan lapar bukan dengan makan snek saja, minum susu pun boleh

Selain menghilangkan rasa lapar dengan makanan, ia juga boleh dikurangkan dengan pengambilan air jus yang dicampurkan dengan susu. Sinonim dengan ibu hamil, susu mengandungi kalsium tinggi yang bagus untuk ibu mengandung!
Di sini kami menggalakkan anda untuk menghasilkan jus lobak dan campur sedikit susu ke dalamnya. Lobak dapat memberikan khasiat vitamin A, manakala susu kaya dengan kalsium dan protein yang bagus untuk ibu hamil!
Amalkan pengambilan susu Anmum Materna untuk mendapatkan keperluan pemakanan ketika hamil
Pengambilan susu Anmum Materna membantu memenuhi keperluan pemakanan ibu hamil.

Jika anda memilih untuk minum susu pra-natal sebagai sebahagian daripada diet harian anda ketika hamil, Anmum Materna adalah pilihan yang baik kerana ia mampu membekalkan nutrien-nutrien penting dan ia merupakan susu pra-natal nombor satu di Malaysia* selama ini!
Anmum Materna dengan MindQ Connect mengandungi nutrien penting untuk menyokong perubahan mengagumkan buat ibu hamil dan membantu perkembangan si manja dalam kandungan.

Anmum Materna dengan MindQ Connect adalah satu-satunya susu pra-natal tanpa gula tambahan (untuk varian biasa saja) dan rendah lemak yang dilengkapi dengan probiotik DR10 serta inulin. Persekitaran usus yang baik penting untuk penyerapan nutrien yang efektif.
Amalkan pengambilan 2 gelas susu Anmum Materna setiap hari untuk memenuhi 100% asid folik dan kalsium yang diperlukan ketika hamil! Susu Anmum Materna juga boleh didapati dalam bentuk stick pack. Mudah untuk dibawa ke mana-mana!

Untuk maklumat lanjut mengenai susu Anmum Materna, layari www.anmum.com.my.
*Merujuk kepada Nielsen Mac 2019


Cuba 5 Tips Elak Anak Bercakap Ketika Tidur Untuk Lena Yang Lebih Berkualiti

Anak pernah bercakap ketika tidur? Sudah tentu situasi ini agak mencuit hati anda kerana macam-macam perkara yang diperkatakan oleh anak-anak semasa mereka tidur bukan? Bercakap ketika tidur sebenarnya adalah perkara normal yang berlaku dalam kalangan anak-anak. Tambahan pula, situasi ini juga berlaku kepada orang dewasa juga!
Selalunya, ketika seseorang itu mengalami situasi bercakap ketika tidur, mereka tidak akan ingat lagi apa yang telah terjadi pada keesokkan harinya dan begitu juga anak-anak kita. Oleh itu, jom kita tambah ilmu keibubapaan dengan mengetahui secara mendalam mengenai situasi bercakap ketika tidur dalam kalangan anak-anak. Semoga bermanfaat!

KENAPA ANAK BERCAKAP KETIKA TIDUR?
www.stocksy.com
1. Terlalu seronok
Jika pada waktu siang, anak anda selalu berseronok seperti bermain terlalu banyak, melawat tempat yang digemari atau melakukan sesuatu yang disukai, aktiviti sebegini boleh menjurus kepada bercakap ketika tidur.

2. Risau tentang sesuatu
Apabila anak sedang risau akan sesuatu, contohnya jika anak anda sedang menduduki peperiksaan dimana mereka akan risau mengenai hari keesokannya atau ada masalah pergaulan di sekolah. Perkara-perkara sebegini juga mampu untuk menyebabkan anak-anak bercakap ketika tidur.

3. Terlalu letih
http://childrensministry.com/
Terlalu letih juga adalah salah satu sebab anak-anak akan bercakap ketika tidur. Apabila terlalu berseronok dan banyak melakukan aktiviti pada siang hari, kemungkinan besar anak akan mengalami kepenatan dan menyebabkan mereka bercakap ketika tidur.
Tips untuk elak anak bercakap ketika tidur.
1. Ikut jadual tidur yang tetap
http://www.clickinmoms.com/
Sebagai ibu bapa yang prihatin, penting untuk anda mengetahui tempoh tidur yang secukupnya untuk anak-anak. Untuk mengelak dari situasi bercakap ketika tidur, pastikan anda melatih anak untuk tidur dan bangun pada waktu yang ditetapkan. Selain itu, anda juga boleh pastikan dengan mengejut anak bangun pada waktu yang sepatutnya. Apabila anak mendapat rehat yang secukupnya dan tidak melebihi had, potensi untuk bercakap pada waktu tidur adalah kurang.
2. Amalkan gaya hidup aktif
http://www.vix.com/
Pada waktu siang, pastikan anak-anak menjalankan gaya hidup yang aktif. Jika anak sudah bersekolah, pastikan mereka sentiasa melibatkan diri dalam aktivti di sekolah. Hal ini kerana, jika anak-anak mempunyai aktiviti yang boleh dilakukan pada siang hari, mereka akan sukar untuk bercakap ketika tidur. Aktiviti aktif secara senyap seperti mewarna, melukis dan teka silang kata juga dapat membantu memberikan ‘silent treatment’ untuk anak-anak mendapatkan tidur yang lena pada waktu malam.
3. Elak makanan berat sebelum tidur
http://justdakhila.com/
Amat penting untuk ibu bapa ‘alert’ supaya tidak memberi makanan berat kepada anak-anak sebelum masuk tidur. Makan malam sekurang-kurangnya 2 hingga 3 jam sebelum tidur supaya tidur mereka tidak terganggu. Makanan ringan dna minuman berkafein juga amat tidak digalakkan supaya mereka tidak asyik terbangun pada waktu malam kerena tidakselesaan perut.
4. Jika anak terbangun tengah malam?
www.pinterest.com
Apa yang anda perlu lakukan jika anak asyik terbangun pada tengah malam kerana bercakap ketika tidur? Pastikan anda secara perlahan mendodoi dan menemani anak supaya mereka kembali tidur. Jangan pula mula melakukan aktiviti seperti menyanyi bersama atau membaca buku, kerana aktiviti sebegini mungkin mengelakkan mereka kembali tidur.
5. Pastikan tempat tidur anak selesa
http://ceveta.com/
Persekitaran memainkan peranan yang penting untuk anak-anak mendapat tidur yang berkualiti. Bercakap ketika tidur juga adalah kerana anak-anak mendapat mimpi yang mengerikan. Oleh itu, kawasan sekitar bilik tidur haruslah sentiasa bersih dan selesa untuk mengelakkan dari perkara yang tidak diingini.


Cuba 6 Langkah DIY Ini Untuk Hias Tingkap Dapur Rumah, Barulah ‘Meriah’ Dapur Raya Haji Nanti!

Selain dari menghias ruang tamu rumah ketika menyambut perayaan, ruang apa lagi dalam rumah yang anda akan hias? Bilik, ruang makan atau dapur? Bila sebut dapur, antara salah satu bahagian yang kita sering terlepas pandang untuk hias adalah tingkap dapur. Tingkap dapur yang biasa kalau sudah lama, dah tak cantiklah kan kerana cerminnya tidak berkilat seperti dahulu. Jadi, langkah efektif yang boleh diambil adalah dengan ‘membalut’ cermin dapur tersebut. Macam mana? Ikut cara-cara dibawah ini.
http://percahami.blogspot.my/

Projek DIY Mirror sticker/wallpaper cermin untuk cermin dapur
Bahan-Bahan
1.Mirror sticker (wallpaper untuk cermin) beli dr Mr Diy..1 roll saiz 90cmX2m. Harga RM23.50..cukup segelung ni untuk tingkap dua panel
2.Air yang dicampur sabun

3.Gunting dan pen marker

Cara-Caranya
www.facebook.com/ibuanisn.anas
1.Keluarkan cermin dr framenya. Cuci bersih so masa ni la akak excersice mana tak pernah cuci tu boleh la bawa-bawa dicuci ye
2.Letak cermin atas gulungan mirror sticker ambil marker pen dan lukis ikut bentuk cermin..dijadikan sukatan untuk mudahkan masa proses nak dipotong nanti.
-Potong miror sticker ikut panjang dan lebar yang telah ditanda
3.Basahkan cermin dengan air yang bercampur sabun sikit. .nak wangi kau tambah syampoo anak kau.
4.Buka kepingan plastik dari mirror sticker yang telah dipotong. Plastik lapik ni sangat nipis kena betul-betul tengok untuk kopek tu.
5.Tampal pada cermin..ratakan elok-elok. Gunakan kain untuk tolak mirror sticker dari tengah ke tepi di samping hilangkan gelembung udara (air bubble) jika ada. Pasang mirror sticker ni pada SALAH SATU bahagian cermin sahaja
6.Cermin yang telah siap dipasang mirror sticker letakkan kembali ditempat asal..di frame tingkap. Tu gambar bahagian dalam dan luar tingkap setelah dipasang mirror sticker..mudah sahaja nak pasang..kos murah dan tak makan masa yang lama pun.
www.facebook.com/ibuanisn.anas
*Dah siap! Cantik kan? Sesiapa yang tak sempat nak cantikkan dapur ketika sambutan Hari Raya Aidilfitri lepas, boleh la guna cara ini untuk cantikkan tingkap dapur pada Raya Aidiladha yang bakal disambut minggu hadapan.
Sumber: Suhana Mat Rasu


Cuba 6 Tips Ini Dan Anak Anda Akan Pandai Pegang Botol Susu Sendiri Dengan Cepat!

Bila anak boleh mula menyusu dan memegang botol dengan sendiri? Ramai ibu yang masih tidak pasti sama ada boleh atau tidak anak mereka memegang botol semasa menyusu sejak bayi lagi. Biasalah, agak susah untuk melatih anak supaya menurut kata tambahan pula mereka masih kecil dan tidak tahu apa-apa. Ramai yang berpendapat bahawa anak-anak yang berusia 6 bulan ke atas sudah mula boleh memegang botol sendiri kerana inilah masanya untuk mereka mempelajari ‘motor skills’.
Oleh itu, jom kita baca dengan lebih lanjut mengenai cara untuk memperkenalkan dan tips untuk anak-anak mudah untuk menyusu secara sendiri. Perkara ini dapat memudahkan kerja ibu-ibu juga ya…Semoga bermanfaat!

Cara untuk kenalkan anak dengan botol susu
http://infantformula.com.au/
1. Perkenalkan anak dengan botol susu sejak mereka menyusu badan lagi dengan membiarkan mereka menyentuh botol susu tersebut supaya mereka dapat merasa bentuk dan saiz botol susu.

2. Kerap membiasakan anak memegang botol susu kosong, supaya mereka terbiasa dengan bentuk botol tersebut

3. Apabila anak mula rasa selesa dengan memegang botol tersebut, isikan botol susu dengan air atau susu.
4. Apabila mengisi air atau susu di dalam botol, pastikan anak mampu untuk menampung berat botol supaya mudah untuk mereka menyusu sendiri.
blog.banggood.com
5. Kemudian, perlahan-lahan ubah posisi botol dari tangan ke mulut mereka. Dengan cara ini, mereka tidak akan mudah terkejut ketika menyusu.
6. Apabila anak sudah mula menerima keadaan itu, pastikan anda membantu anak untuk memegang botol dahulu sebelum membiarkan kepada mereka.
6 Tips Untuk Ajar Anak Pegang Botol Sendiri
1. Pantau cara anak selalu menyusu
http://www.everydayfamily.com/
Setiap anak ada cara menyusu tersendiri. Bayi akan mula pandai untuk membuka mulut untuk menyusu apabila mereka berusia hampir tiga bulan. Jika tidak, mesti macam agak susah untuk memberi susu khususnya dengan menggunakan botol susu kan? Jadi, untuk memudahkan anda melatih anak minum susu dengan sendiri, langkah demi langkah harus diambil supaya mudah untuk mereka adaptasikan.
2. Ajar anak ‘guna botol susu jika perlu’
www.verywell.com
Bila anak merengek, perkara paling mudah untuk dilakukan adalah ‘ menyumbat’ anak dengan botol susu saja kan? Salah sebenarnya teknik ini. Perkara ini dapat menyebabkan anak-anak akan bertambah ‘ketagih’ dengan penggunaan botol susu. Sebaliknya, latih anak sejak dari kecil beza antara perlu dan kehendak terhadap penggunaan botol susu. Dalam erti kata lain , latih anak kecil ini untuk mencari botol susu apabila mereka lapar sahaja.
3. Peluk, supaya rasa selesa
www.tesco-baby.com
‘Silent technique’ untuk melatih anak-anak kecil menyusu botol sendiri adalah dengan memeluk anak ketika menyusu. Ini supaya, anak akan berasa selamat dan rasa seperti ketika mereka menyusu badan. Dengan memeluk anak ketika menyusu juga akan menjadikan mereka lebih mudah untuk terbiasa menyusu dengan sendiri.
4. Kekalkan suasana senyap dan aman semasa anak menyusu
http://www.philips.co.in/
Perkara yang boleh menganggu anak-anak ketika menyusu khususnya menyusu sendiri adalah suasana bising. Contohnya, ketika anak menyusu, ramai pula rakan-rakan yang datang melawat di rumah. Suasana sebegini dapat menganggu konsentrasi anak-anak yang mahu menyusu.
5. Hulurkan bantuan semasa proses menyusu
www.babylist.com
Bila anak sudah boleh menyusu dan memegang botol secara sendiri, jangan terlalu membiarkan anak-anak ya. Sebaliknya, berikan bantuan juga kepada mereka ketika menyusu dengan meletakkan bantal atau pemegang botol untuk mereka. Perkara ini juga dapat membantu merehatkan otot dan lengan anak-anak yang sudah lama memegang botol sendiri.
6. Jangan terlampau ‘strict’
www.breastfeedingbasics.com
Situasi biasa ketika menyusu adalah akan ada hari yang anak-anak tidak mahu untuk menyusu dan memegang botol dengan sendirinya. Kadang-kadang mereka juga mahu untuk menyusu badan selepas lama menyusu secara sendiri. Janganlah pula anda marah dengan mereka, sebaliknya ambil peluang ini untuk bermesra dan kuatkan ‘bonding’ dengan anak.


Cuba 8 Resipi Mudah berasaskan coklat Cadbury Ini, Mesti Jadi dan Dijamin Sedap!

Tak lengkaplah hari raya kita semua tanpa pelbagai hidangan kuih raya di atas meja. Sebab tulah selalunya masuk minggu pertama Ramadan je dah ada yang mula sibuk nak order macam-macam kuih raya kan?
Apa kata tahun ini, kita cuba pula buat kuih raya sendiri dengan resipi mudah menggunakan coklat Cadbury! Resipi yang kami kongsikan di bawah ini bukan je ringkas dan senang untuk dicuba tapi hasilnya juga dijamin sedap dan bakal memikat selera para tetamu nanti!

8 resipi kuih raya anti gagal yang boleh dicuba!
1. ALMOND LONDON COKLAT CADBURY

Bahan-bahan A:
300gram tepung kek
170gram mentega
60gram gula kastor
20gram serbuk badam kisar
Cincangan badam panggang – untuk hiasan
Bahan-bahan B:
2 bar (320gram) CADBURY DAIRY MILK CHOCOLATE (PLAIN)
Bahan-bahan C:
1 bar CADBURY DAIRY MILK FRUIT & NUT atau CADBURY DAIRY MILK HAZELNUT – dipotong kecil
Cara-cara:

Pukul mentega bersama gula kastor hingga sebati.
Masukkan tepung kek dan serbuk badam kisar. Gaul sebati hingga menjadi doh yang lembut.
Ambil sedikit doh, leperkan lalu letakkan potongan CADBURY DAIRY MILK FRUIT & NUT atau CADBURY DAIRY MILK HAZELNUT ke dalam doh tadi. Kemaskan doh dan bentukkan menjadi lonjong.
Bakar doh dalam ketuhar yang telah dipanaskan pada suhu 170°C selama 20 minit.  Sejukkan biskut.
Sementara itu, cairkan bahan-bahan B menggunakan kaedah ‘double boil’ hingga licin dan berkilat.
Celup biskut yang telah disejukkan tadi ke dalam coklat lalu buang lebihan coklat dan letakkan biskut ke dalam cawan kertas. Hias dengan cincangan badam panggang.

Hidangan : 4-6 orang
Masa penyediaan : 35 minit
Masa memasak/membakar : 20 minit
2. TART COKLAT CADBURY

Bahan-bahan:
250gram mentega
250gram tepung gandum
50gram gula aising
100gram tepung jagung
1 sudu teh esen vanilla
25 biji CADBURY DAIRY MILK NEAPS 4.5G
Kuning telur + sedikit pewarna oren/kuning – untuk disapu atas doh
Cara-cara:

Di dalam mangkuk pengadun, menggunakan spatula, pukul mentega, gula aising dan esen vanilla hingga sebati.
Ayak semua jenis tepung lalu masukkan ke dalam adunan tadi.  Uli hingga menjadi doh yang lembut. Jika doh terlalu lembik, boleh tambah sedikit lagi tepung gandum.
Terap doh ke dalam loyang menggunakan acuan tart gulung.
Letakkan CADBURY DAIRY MILK NEAPS ke dalam doh lalu gulung dengan kemas.
Letakkan tart coklat CADBURY dalam dulang pembakar yang telah disapukan dengan mentaga atau alas dengan parchment paper.
Sapu campuran kuning telur dan pewarna oren/kuning di atas doh.
Bakar dalam ketuhar yang telah dipanaskan pada suhu 170°C selama 15-20 minit atau hingga biskut kekuningan.

Hidangan : 4-6 orang
Masa penyediaan : 30 minit
Masa memasak/membakar : 15-20 minit

3.BISKUT CHEESE CADBURY

Bahan-bahan A:
200gram mentega
80gram shortening
100gram PHILADELPHIA cream cheese
90gram gula aising
1 biji kuning telur – gred A
1 sudu teh esen vanila
Bahan-bahan B:
280gram tepung gandum
180gram tepung jagung
Bahan-bahan C:
75 biji CADBURY DAIRY MILK NEAPS 4.5G
1 biji putih telur – untuk disapu atas doh
Cara-cara:

Di dalam mangkuk pengadun, satukan bahan-bahan A lalu pukul hingga semua bahan lembut dan sebati.
Ayak bahan-bahan B kemudian masukkan dalam mangkuk pengadun, gaul sebati menjadi doh yang lembut.
Balut doh dengan plastik cling dan sejukkan dalam peti sejuk selama 15 minit.
Keluarkan doh dan uli. Terap mengikut saiz CADBURY DAIRY MILK NEAPS dan susun di dalam dulang pembakar yang telah disapukan dengan mentega atau dialas dengan parchment paper.
Bakar biskut dalam ketuhar yang telah dipanaskan pada suhu 150-160°C selama 20-25 minit. Letak dulang pembakar di rak tengah.
Keluarkan biskut dari ketuhar, sapu sedikit putih telur di atas biskut kemudian susun coklat CADBURY di atas biskut dan bakar semula selama 10 minit dengan suhu 140°C.

Hidangan : 6-8 orang
Masa penyediaan : 25 minit
Masa memasak/membakar : 30-35 minit
4.COOKIE COKLAT CADBURY

Bahan-bahan:
250gram mentega
3 ½  cawan tepung gandum
¾  cawan gula perang
1 cawan minyak sayur
½ cawan serbuk koko
½ cawan serbuk badam kisar
2 bar (320gram) CADBURY DAIRY MILK HAZELNUT atau CADBURY DAIRY MILK ROAST ALMOND  – cincang kasar
1 biji telur – gred A
1 sudu makan susu segar
1 sudu teh baking powder
1 sudu teh soda bikarbonat
1 sudu teh cream of tartar
1 sudu teh esen vanila
Cincangan badam (untuk hiasan)
Cara-cara:

Ayak tepung gandum, serbuk koko, cream of tartar, soda bicarbonate dan baking powder, ketepikan.
Dalam mangkuk pengadun, pukul gula perang bersama mentega hingga sebati.
Masukkan telur bersama esen vanila. Masukkan minyak. Pukul sederhana.
Masukkan campuran tepung dan serbuk badam kisar. Gaul sebati.
Masukkan CADBURY DAIRY MILK  HAZELNUT atau CADBURY DAIRY MILK ROAST ALMOND lalu gaul rata.
Balut adunan yang dah siap dengan plastic wrap, sejukkan dalam peti sejuk sekurang-kurangnya sejam.
Keluarkan doh, sudukan doh ke dalam loyang pembakar yang telah dialas dengan parchment paper dan hias dengan cincangan badam.
Bakar dalam ketuhar yang telah dipanaskan pada suhu 180°C selama 15-20 minit atau hingga biskut masak.
Sejukkan dan simpan dalam balang kedap udara.

Hidangan : 4-6 orang
Masa menyediakan :  25 minit dan 1 jam penyejukan
Masa membakar : 15-20 minit
5. KEK CHEESE LELEH COKLAT CADBURY

Bahan-bahan:
1 ½ cawan tepung naik sendiri – ayak
½ cawan air panas
½ cawan minyak sayur
2 bar (320gram) CADBURY DAIRY MILK CHOCOLATE (PLAIN)
2 sudu makan susu pekat manis
2 sudu makan gula kastor
2 sudu makan serbuk koko
2 biji telur  – gred A
1 sudu makan mentega
1 sudu teh esen vanilla
Keju cheddar KRAFT secukupnya  – untuk hiasan
1 bar (160gram) CADBURY DAIRY MILK BLACK FOREST  – untuk hiasan & cincang
250gram PHILADELPHIA cream cheese
½ cawan susu pekat manis
¼ cawan susu segar
1 sudu makan jus lemon
Cara-cara:

Satukan CADBURY DAIRY MILK CHOCOLATE (PLAIN) bersama mentega lalu cairkan dengan kaedah ‘double boil’.
Pukul telur bersama gula dan susu pekat manis hingga kembang dan lembut.
Masukkan tepung sedikit demi sedikit berselang seli dengan minyak.  Gaul sebati.
Masukkan coklat CADBURY yang telah dicairkan, serbuk koko, air panas dan esen vanilla lalu gaul sebati.
Tuang adunan ke dalam bekas tahan panas.
Kukus kek selama 25-30 minit atau hingga masak dan sejukkan.
Sementara itu, pukul  PHILADELPHIA cream cheese bersama susu pekat manis hingga agak lembut dan kembang.  Tuang susu segar dan jus lemon lalu pukul lagi hingga sebati.
Tuang adunan cream cheese ke atas kek yang dah sejuk tadi. Tabur parutan keju cheddar KRAFT dan cincangan CADBURY DAIRY MILK BLACK FOREST.  Sejukkan.

Hidangan : 4-6 orang
Masa penyediaan : 30 minit
Masa memasak/mengukus : 25-30 minit

6. KEK BATIK COKLAT CADBURY

Bahan-bahan A (kek):
400gram biskut McVitie’s Digestive – patah-patahkan
250gram biskut OREO Cookies Original – buang krim & patah-patahkan
200gram mentega
1 ½ cawan serbuk koko
½ cawan susu pekat manis
½ cawan air panas
1 biji telur – gred A
1 sudu teh esen vanilla
Bahan-bahan B (ganache):
200gram krim putar
2 bar (320gram) CADBURY DAIRY MILK CHOCOLATE (PLAIN)
1 sudu makan mentega
1 sudu teh esen vanilla
Bahan-bahan C (hiasan):
1 bar (160gram) CADBURY DAIRY MILK FRUIT & NUT – potong kasar
Cara-cara:

Di dalam kuali, satukan susu pekat manis, serbuk koko dan mentega.  Cairkan hingga semua bahan sebati.
Masukkan air panas, telur dan esen vanilla.  Kacau hingga bancuhan berkilat.
Masukkan biskut McVitie’s Digestive dan OREO sedikit demi sedikit dan gaul rata.
Tuang adunan ke dalam loyang yang telah di alas dengan parchment paper lalu mampatkan.
Sejukkan dalam peti sejuk selama sejam.
Sementara itu, untuk membuat ganache (topping); Panaskan krim putar dalam microwave selama 1 minit. Masukkan cincangan coklat CADBURY, mentega dan esen vanilla. Kacau hingga semua bahan sebati.
Keluarkan kek dari peti sejuk, buang parchment paper. Tuang ganache tadi dan ratakan atas kek. Hias kek dengan CADBURY DAIRY MILK FRUIT & NUT yang di potong kasar.

Hidangan : 4-6 orang
Masa penyediaan (termasuk penyejukan) : 1 jam 35 minit
Masa memasak (ganache) : 10 minit

7. CORN FLAKES CRUNCHY COKLAT CADBURY

Bahan-bahan:
300gram mentega
250gram tepung gandum
100gram KELLOGG’S® CORN FLAKES – ramas kasar
50gram cincangan badam
150gram gula perang
1 sudu teh esen vanilla
1 biji telur – gred A
2 bar (320gram) CADBURY DAIRY MILK HAZELNUTS – cincang kasar
Cara-cara:

Di dalam mangkuk, pukul mentega bersama gula perang, telur dan esen vanilla menggunakan spatula kayu, kacau sebati.
Masukkan tepung gandum yang telah diayak diikuti KELLOGG’S® CORN FLAKES, cincangan badam dan CADBURY DAIRY MILK HAZELNUTS  Gaul sebati.
Ambil sedikit adunan tadi, bulat-bulatkan lalu golekkan atas lebihan corn flakes yang telah diramas kasar dan susun di dalam dulang pembakar yang telah disapu sedikit mentega.
Bakar dalam ketuhar yang telah dipanaskan pada suhu 170-180°C selama 15-20 minit atau hingga biskut perang.  Sejukkan dan simpan dalam bekas kedap udara.

Hidangan  : 4-6 orang
Masa penyediaan : 15 minit
Masa memasak/membakar : 15-20 minit

8. SEMPERIT COKLAT CADBURY

Bahan-bahan:
250gram mentega
400gram tepung jagung
1 bar (160gram) CADBURY DAIRY MILK CHOCOLATE (PLAIN) – cairkan
½ cawan susu pekat manis
3 sudu makan serbuk koko
2 sudu makan tepung kastard
½ sudu makan tepung beras
1 biji kuning telur – gred A
1 sudu teh esen vanilla
Manik gula – untuk hiasan
Cara-cara:

Di dalam mangkuk pengadun, dengan menggunakan spatula, pukul mentega, susu pekat manis dan esen vanilla hingga sebati (jangan terlebih pukul).
Masukkan CADBURY DAIRY MILK CHOCOLATE (PLAIN) yang telah dicairkan. Kacau sebati.
Masukkan serbuk koko, tepung jagung, tepung kastard dan tepung beras yang kesemuanya telah diayak terlebih dahulu.  Gaul sebati.
Terap doh mengikut acuan membentuk bunga dahlia. Hias dengan manik gula.
Bakar doh di dalam ketuhar yang telah dipanaskan pada suhu 160°C selama 20-25 minit.

Hidangan : 4-6 orang
Masa penyediaan : 30 minit
Masa memasak/membakar : 25 minit
Kuih Raya Dari Hati, bantu golongan memerlukan

Bersempena dengan bulan yang mulia ini Cadbury nak ajak kita semua bersama-sama buat kuih raya dan beramal dengan membantu golongan yang kurang bernasib baik. Caranya seperti dibawah,

Guna resipi yang kami senaraikan atau lawati resipiraya.cadburyoreo.com.my  untuk lebih banyak resipi ringkas yang boleh dicuba.
Muat naik hasil kuih raya anda ke laman sosial media dan gunakan tanda pagar #KuihRayaDariHati dan tag@Cadbury_MY (Tertakluk kepada paparan awam di Instagram sahaja, program akan tamat pada 12hb Mei 2021)
Bagi setiap penyertaan, Cadbury bakal menghantar bungkusan khas untuk keluarga yang memerlukan. Setiap bungkusan mengandungi barang-barang keperluan asas, duit raya dan juga kuih raya Cadbury.

Mudah kan? Hanya dengan membuat kuih raya bersama keluarga tersayang boleh memberi manfaat kepada keluarga lain juga. Jadi, jomlah kita buat kuih sambil beramal!
Sekiranya memerlukan maklumat lanjut mengenai kempen #KuihRayaDariHati, lawati laman Facebook rasmi Cadbury di SINI.


Cuba Lapan Tips Mudah Ini Untuk Anak Terbiasa Dengan Carseat Dan Tak Nakal Dalam Kereta!

Situasi untuk membiasakan anak-anak supaya duduk diam dalam kereta amatlah sukar. Tambahan pula apabila anak-anak yang masih kecil ini tidak mahu untuk duduk di ‘car seat’dan dipakaikan tali pinggang. Hal ini kerana, mereka berasa terkongkong dan pergerakan mereka agak terhad.
Namun,sebenarnya ada cara untuk kita mendisiplinkan anak untuk menggunakan ‘car seat’ ini. Melalui perkongsian dari Encik Khairul Abdullah di laman Facebooknya, terdapat lapan tips atau cara untuk membiasakan anak-anak dengan ‘car seat’. Mari kita baca! Boleh juga cuba tips ini apabila bersama anak nanti.

http://seat.joymetry.com/
8 Tips Untuk Biasakan Anak Guna Carseat
Anak-anak saya kalau masuk kereta nak balik kampung atau ke mana pun, paling lama bertahan sekitar 30-40 minit sahaja. Lepas tu memang akan lelap. Bila dah lelap maka suasana aman damai. Bolehlah borak-borak dengan isteri sekejap sebelum dia pun lelap juga.

Tak kisahlah, janji diorang dapat tidur nyenyak dan saya boleh layan rock kapak kat Sinar FM. Paling penting adalah betapa anak-anak lebih selamat ketika berada di dalam kereta dengan seatbelt terpasang kemas. Kita tak tahu apa yang bakal terjadi sepanjang pemanduan kita.

Mungkin kita dah cukup berhati-hati, tapi ada orang lain pula yang melanggar kita. Impak pelanggaran kereta ni walaupun perlahan tapi boleh buat kita dan anak-anak tercampak keluar dari kereta kalau tidak memakai seatbelt.
Kalau dah tercampak keluar, peluang untuk mati adalah lebih tinggi.
Memang benar, semuanya kuasa Tuhan, namun sebelum kita menyerahkan segalanya kepada takdir, kita harus berusaha terlebih dahulu kemudian baru bertawakal. Usahanya ialah memastikan kereta berkeadaan baik, memakai seatbelt dan memandu dengan berhemah.
Ada yang cakap, anak saya susah lah tak nak duduk dalam carseat, nanti menjerit, tantrum dan sebagainya.
Memang tidak dinafikan yang mereka akan memberontak bagi yang tak biasa. Anak-anak saya sudah dilatih ketika hari pertama keluar dari hospital lagi, jadi tiada masalah buat mereka untuk duduk diam di dalam carseat masing-masing.
Bagi anak yang berusia 1-5 tahun dan baru hendak mula belajar menggunakannya maka ianya pasti sukar. Namun ianya tidak mustahil sekiranya kita sebagai ibu bapa terus berusaha.
Berikut adalah beberapa tips asas yang mudah untuk dicuba.
1. Berikan yang terbaik.
http://www.goodhousekeeping.com/
Berikan anak carseat yang paling sesuai dan selesa buat mereka. Kita pun hendak duduk di kerusi empuk dan sedap untuk balik kampung maka mereka pun sama. Kalau beli yang murah tu dan rasa tak cukup empuk maka buatlah kusyen atau pelapik lain agar lebih selesa. Kalau mampu, belikan yang terbaik. Paling penting beli yang sesuai dengan umur anak.
2. Mulakan dari kecil
http://www.whattoexpect.com/
Seeloknya, keluar dari hospital terus masukkan dalam carseat. Jangan didukung atau diriba oleh ibu di tempat duduk hadapan. Lagi awal didedahkan dengan carseat ni maka lebih mudah.
Setiap kali hendak menyusu maka berhenti dan keluarkan baby. Dah selesai masukkan balik dan teruskan perjalanan.
3. Biasakan
http://www.greenchildmagazine.com/
Kemudian biasakan mereka dengan carseat tersebut. Biar ada rasa “ownership”. Keluar kereta angkut carseat bawa ke dalam rumah, bila dia tengok tv ke layan youtube ke, membaca ke, suruh dia duduk kat dalam tu. Biar dia betul rasa selesa dan seronok di dalamnya. Biar dia hidup dengan carseat dia tu. Takpun waktu beli terus bawak ke dalam rumah biar dia biasakan diri duduk dan bermain dengan seat tu lalu tak berasa takut atau pelik dan kekok.
Biar dia rasa carseat tu dia punya. Lekat nama dia, lekat sticker watak atau karakter kegemarannya. Biar dia bergaduh dengan adik atau abang dia mempertahankan carseat dia.
4. Kelengkapan
http://www.sfgate.com/
Sediakan kelengkapan di dalam kereta. Sediakan mainan atau bahan bacaan atau apa sahaja yang boleh melekakan mereka. Makanan dan minuman juga penting namun pastikan ianya bukan makanan yang boleh membuat mereka tercekik. Ipad atau tab juga adalah item yang melekakan mereka.
5. Rutin Peringatan
http://www.today.com/
Setiap kali masukkan anak ke dalam carseat dan pakaikan seatbelt maka ceritalah tentang kepentingan penggunaannya. Selalu tekankan yang duduk di dalam carseat dan pakai seatbelt adalah penting dan sangat merbahaya kalau tidak menggunakannya. Cakap juga yang polis marah orang yang tak pakai seatbelt.
6. Waktu rehat.
us.diono.com
Anak-anak juga mudah merasa letih dan lenguh apabila terlalu lama di dalam carseat. Kalau memandu jauh di waktu siang, maka berhentilah setiap 2 jam dan keluarkan mereka. Kalau mereka tidur maka boleh teruskan.
Sekiranya meragam, biarkan dahulu, namun apabila tidak terkawal atau hampir muntah ketika menangis maka berhenti dan keluarkan mereka. Biar mereka bertenang dan cuba kembali.
7. Puji-pujian
http://www.krystlericci.com/
Jangan lupa untuk sentiasa memuji mereka setiap kali keluar dari kereta dengan mengatakan yang mereka sudah berjaya. Katakan yang anda akan masak sedap-sedap atau belanja mereka makan dan sebagainya sebagai reward.
8. Tiada pengecualian
Tak boleh hari ni pakai, esok tidak, lusa tidak, minggu depan baru pakai balik dan sebagainya. Walaupun pergi ke kedai yang dekat sahajapun harus menggunakannya juga. Maksudnya, setiap kali anak-anak masuk ke dalam kereta maka mereka wajib duduk di dalam carseat dan memakai seatbelt.
Tiada pengecualian. Jangan si adik di dalam carseat, si abang duduk di depan bersama ibu atau sebaliknya. Jangan sampai ada anak yang merasakan yang dia kena “double standard”.
Anak-anak kena duduk dalam car seat sehingga umur 12 tahun.
http://www.kidssafetynetwork.com/
Tips asas di atas adalah rutin. Ianya perlu dilakukan tanpa selang dalam apa jua keadaan sekalipun. Jangan sekejap buat sekejap tidak. Kalau tidak rutin maka anak-anak merasakan yang ianya tidak serius dan mereka boleh “negotiate” dengan anda untuk tidak menggunakannya dengan melepaskan tantrum.
Walaupun diasuh sejak bayi menggunakan carseat, ketika umurnya 8 -16 bulan, mereka akan mula meragam dan tidak mahu duduk lama di dalam carseat. Maka tips nombor 3-7 harus dipraktikkan. Tetapkan hati dan terus mengamalkannya walaupun ribut dan badai melanda.
Namun, selepas anda berjaya melakukannya maka anda akan tahu betapa leganya dan senangnya hati anda memandu tanpa gangguan. Dapat bercinta suami isteri sambil makan jeruk Pak Ali tanpa perlu berkungfu dengan anak-anak.
Paling best nanti bila awak seorang diri, suami atau isteri tak ada pun awak boleh memandu dengan anak dibelakang tanpa gangguan.
Namun paling penting, anda telah menjadi ibu bapa yang bertanggungjawab dengan memberi keselesaan dan perlindungan yang sebaiknya untuk anak anda. Kalau apa berlaku anda tidak akan ralat lagi kerana telah mencuba sebaiknya.
Selamat mencuba dan semoga berjaya.
Sumber Facebook : Khairul Abdullah


Cuba Petua Dikongsi Oleh Doktor Ini Untuk Elak Serangan Gout

Faktor genetik atau keturunan merupakan salah satu penyebab individu diserang penyakit gout selain gaya pemakanan serta gaya hidup. Orang ramai sering mengaitkan penyakit gout kerana makan makanan laut terlalu banyak.
Tidak terkecuali, golongan muda dan remaja berusia awal 20-an berisiko tinggi mendapat serangan gout lebih awal sekiranya mereka memiliki simptom sakit sendi.

Baca juga: Rupanya Ada Jenis Rumput Boleh Rawat Masalah Gastrik, Dijadikan Ulam
CUBA PETUA DIKONGSI OLEH DOKTOR INI UNTUK ELAK SERANGAN GOUT
Seperti perkongsian Dr Zubaidi, berikut merupakan antara petua yang boleh dicuba untuk mengelakkan serangan gout berlaku:

– Ramai pesakit yang mengalami masalah sakit sendi terutama sendi kaki, akibat serangan gout.
–  Ini kerana kita tidak cukup minum air kosong. Air kencing menjadi pekat. Asid urik tidak dapat dikeluarkan dari dalam tubuh.
– Oleh itu salah satu cara mengurangkan tahap asid urik adalah minum air kosong secukupnya.
–  Tidak semua protein yang mengandungi asid amino purine, meningkatkan tahap asid urik.
– Secara amnya daging merah, makananan laut, ikan sardin, ikan bilis dan organ dalaman boleh meningkat asid urik.

– Minuman yang mempunyai kandungan gula yang tinggi, minuman beralkohol juga meningkatkan tahap asid urik.
– Pengambilan protein dari sumber tumbuh-tumbuh adalah baik kerana ia mengandungi lebih rendah asid amino purine berbanding dengan protein haiwan.
– Sebagai contoh kekacang. Ada orang tak boleh ambil, ada orang yang boleh ambil. Bergantung kepada keserasian tubuh dan faktor genetik. Bukan disebabkan oleh kekacang itu sendiri.
– Jadi minumlah air kosong secukupnya. Pastikan air kencing kita tidak pekat dan berbau hancing.
Pengambilan satu sudu cuka yang dicampurkan dalam segelas air 350ml juga membantu merendahkan tahap asid urik dan menghalang serangan gout. Boleh letakkan sedikit madu atau stevia atau kayu manis.

Sumber: Facebook Dr Zubaidi Hj Ahmad


Cuba Teknik ‘Mewing’ Untuk Dapatkan Jawline Tajam, Macam Model!

Kebiasannya, sesiapa sahaja akan perasan berat badan mereka naik apabila kemunculan “double chin” semakin terlihat. Oleh yang demikian, ramai yang menjadi panik dan serta merta membuat diet yang melampau sehingga tidak makan nasi untuk menurunkan berat badan. Tetapi pernahkah anda terfikir untuk mendapatkan wajah yang anjal dengan cara yang lebih mudah dan sihat?
Rupa-rupanya ada alternatif lain untuk mengembalikan bentuk “jawline” yang tajam iaitu dengan melakukan teknik “mewing”. Seorang pengguna TikTok yang juga merupakan doktor gigi, @dr.denisechan_oe telah berkongsi cara orang barat menghilangkan “double chin”.

Baca juga: Bongkok Badan Punca Sembelit? Ini Tips Untuk Dapatkan Postur Badan Tegak & Cantik!
3 TEKNIK NAK HILANGKAN “DOUBLE CHIN”
Teknik mewing ini berasal dari Dr John Mew, iaitu seorang British Orthodontist. “Mewing” melibatkan meletakkan lidah pada lelangit sambil menutup bibir dan menyusun gigi. Faedah yang sepatutnya “mewing” adalah termasuk rahang yang lebih tajam sekaligus membuat bentuk hidung dan dagu lebih simetri.

1. Rapatkan seluruh lidah ke arah lelangit.

2. Fokus tekanan lidah ke belakang supaya tidak tekan pada gigi depan. Seumpama tekanan dari vakum.
3. Tutup mulut dan bernafas menggunakan mulut sahaja.
Selamat mencuba dan lihatlah hasilnya dalam 2 bulan jika di amalkan selalu!
Video penuh:

 @dr.denisechan_oe
🆘TAG KAWAN2 YG DOUBLE CHIN🆘 #mewingtechnique asal dari Dr John Mew (British Orthodontist) tutorialcredit: carolinehannibal #mewingtutorial #mewingtransformation #mewing #mewingchallenge #dentist #dentistmalaysia #tiktokdentist #doktorgigi #doktormalaysia #doktorgigimalaysia #dentistry @tiktok_malaysia #fyp #foryoupagemalaysia #fypmalaysia #foryoupage #tiktokmalaysia
 ♬ AIN’T GONNA STOP – Carol Kay

Sumber: TikTok @dr.denisechan_oe


Cuba Teknik ‘Pace Feeding’ Untuk Latih Anak Menyusu Susu Ibu Guna Botol

Boleh atau tidak anak yang masih menyusu susu ibu menggunakan botol susu? Ramai yang masih tertanya-tanya bagaimana caranya untuk melatih si kecil untuk menyusu susu EBM menggunakan botol susu. Berdasarkan perkongsian si ibu ini, beliau dan suami sudah melatih anak dari kecil untuk minum susu ibu menggunakan botol menggunakan teknik pace feeding.
Kisah Botol Susu
Ramai yang tanya macam mana saya ajar Fatimah minum EBM guna botol susu. Pengalaman kali ni sedikit berbeza dengan Khadijah dulu. Untuk Fatimah, saya tak sempat nak train dulu sebelum tinggalkan dia. So tak ada istilah ‘try & error’ kali ni mencari puting yang sesuai dan sebagainya.

Hanya berbekalkan ilmu yang ada dan pengalaman penyusuan sebelum ni, alhamdulillah pengalaman pertama Fatimah minum EBM dengan menggunakan botol dipermudahkan. Kali ni saya tak nak ambil risiko dengan cuba beri Fatimah puting wide neck. Masa Khadijah dulu, puas bertukar beberapa brand puting wide neck sebab dalam sangkaan saya, mestilah puting wide neck terbaik kerana menyerupai bentuk payudara ibu.

Tapi sudahnya, 3-4 jenis puting wide neck bertukar dan akhirnya Khadijah serasi dengan puting Pigeon sahaja. Rupanya, bukanlah masalah puting wide neck tu yang jadi punca utama, tapi sebab cara Khadijah nak ‘latch’ dengan puting tu yang tak serasi seperti dia latch dengan puting breast. Bila pakai wide neck, Khadijah cuma dapat hujung puting sahaja dan susah untuk dia suck dengan betul. Mujurlah puting Pigeon jenis peristaltic, mudah untuk Khadijah ‘latch’. Syukurnya saya cuma try & error jenis puting berbeza, bukan botol yang pelbagai brand.

SUAMI YANG AJAR ANAK GUNA BOTOL
Untuk Fatimah pula, saya terus gunakan puting standard neck. Dan alhamdulillah, untuk pertama kali Fatimah minum melalui botol susu, Fatimah dapat melekap dengan sangat baik seperti lekapan pada puting sebenar (rujuk gambar). Dan tentu-tentulah yang mengajar Fatimah menggunakan botol bukan saya tapi suami saya. Sebab kebiasaannya bayi akan mudah menolak bila si ibu yang berikan EBM melalui botol kerana boleh mengenal bau ‘susu’ dari ibunya sendiri.

Dan suami juga berikan susu kepada Fatimah sikit demi sedikit menggunakan teknik pace feeding. Fatimah minum sedikit tetapi kerap. Untuk setiap feeding, Fatimah hanya minum 1.5 oz sehingga 2 oz maksimum untuk sejam sekali. Itulah yang terbaik dalam pemberian EBM kepada bayi kerana jika bayi memerlukan lebih banyak susu untuk keperluan kalorinya, bayi akan minum kerap dan bukan sekali banyak.

Sepanjang 5 jam saya tinggalkan Fatimah untuk kali pertama, Fatimah hanya minum 4 x 2oz. Fatimah masih kerap menyusu seperti kebiasaan dengan saya hampir 1 jam sekali. Dan dengan kuantiti per feeding yang tidak begitu banyak, saya hanya mengepam 2x sahaja untuk bekalkan jumlah 8oz itu. Paling penting, penggunaan puting disarankan selepas bayi berusia 4 minggu kerana peratusan bayi untuk alami masalah keliru puting adalah tinggi jika diperkenalkan terlalu awal.
Semoga bermanfaat.
Sumber : Nad Masrom


Less Is More, Ibu Beli Sepasang Saja Baju Sekolah Anak & Basuh Setiap Hari..Latih Tak Membazir

Nampaknya sesi persekolah untuk tahun 2023 telah bermula! Ada dalam kalangan ibu bapa yang sudah terbiasa dan ada juga yang baru pertama kali merasai pengalaman anak-anak menjejakkan kaki ke alam persekolahan. Memang rasa teruja tetapi dalam masa yang sama penat juga ya. Mana tidaknya, siapakan barang kelengkapan dari baju sekolah, alat tulis sehingga bekal makanan, semuanya lengkap!
Namun, ada satu perkongsian di laman Facebook apabila ibu ini berkongsikan cara sederhana dengan hanya menyediakan sepasang baju sekolah dan sepasang baju sukan sahaja untuk anak. Yang menariknya, baju sekolah ini akan dibasuh hari-hari selepas anak dah balik sekolah. Rajin!

SEPASANG BAJU SEKOLAH DAH CUKUP, LATIH ANAK TAK MEMBAZIR

Less is More..

Masuk sesi sekolah yg baru tahun 2023…saya ada 2 orang anak yang bersekolah rendah. Baju uniform yang saya sediakan cuma sepasang setiap satu. Sepasang baju sekolah dan sepasang baju sukan untuk setiap anak.

Itu pun untuk anak kedua, baju sukan dia saya recycle baju kakak dia yang sudah kecil. Pakai selagi muat dan masih elok. Ganti, hanya kalau rosak atau sudah kecil. Baju sekolah mereka saya cuci setiap hari. Iron pada waktu malam ketika masih lembab , dan saya akan gantung.
Besok baju-baju tersebut sudah ready untuk dipakai sekolah. Actually kaedah ni saya sudah guna pakai sejak sesi persekolahan tahun lepas lagi. Dah berlatih dan saya rasa tenang dan lebih lapang. Sebab bila kurang harta, kurang juga effort dari segi masa dan tenaga untuk menjaga harta tersebut. Antara perkara best bila baju hanya sepasang:
1. Saya tak perlu jahit lencana dan name tag banyak-banyak dekat baju anak.
2. Semasa hujung minggu, saya tak perlu berpeluh-peluh, iron baju sekolah anak banyak-banyak. Hujung minggu boleh jalan-jalan.
3. Baju nan sepasang tu akan dijaga dengan lebih baik. Sebab dia dibasuh setiap hari. Kotoran degil tak melekat lama.
4. Beban laundry berkurang.
5. Tak membazir. Kalau anak dah membesar, baju lama cuma ada satu je yang terbuang.
6. Yang paling best. Stoking dan headscarf (read: serkap kepada) pun turut tak hilang. Sebab bila anak cuci baju sekolah. Dua benda tu diorang akan letak juga dalam washer. So 2 benda keramat tu akan turut diuruskan. Kalau tak….dia akan bersepah-sepah dan bercampur dengan baju-baju basahan yang lain. Alamatnya kalau tak hilang satu, dua-duanya akan hilang tanpa berita.
Esoknya siaplah. Dia akan selongkar bakul laundry sebab nak cari stoking sebelah lagi tak jumpa. Sesiapa yang rasa benda ni masuk akal..boleh la try buat tahun ni. Tahun depan dah boleh apply. Lagipun baju uniform sekarang ni harga boleh bikin berdengung juga ya. Hehehehe…
“IBU YANG HEBAT”
Menjengah ke ruangan komen, ramai yang meninggalkan pelbagai jenis pendapat di perkongsian ibu ini. Namun, ramai yang memuji dan beranggapan bahawa setiap orang mempunyai cara mereka sendiri untuk menyusun atur kehidupan anak-anak malah memudahkan lagi.

Mungkin selepas ini, anda pun boleh cuba cara yang dikongsikan oleh ibu ini dengan menyediakan hanya sepasang baju sekolah sahaja untuk anak-anak. Jimat pun jimat!
Sumber: Nabilah Solehah


Tutorial Deep Cleaning Bunga & Pokok Plastik Di Rumah Supaya Habuk Tak ‘Berterbangan’

“Okay, tak terlambat lagi nak buat open house Raya jadi kena kemas-kemas rumah termasuk bunga plastik…”
Deep cleaning artificial plants & flower
Pembersihan rapi artificial plants ni ialah task terakhir hani dalam pembersihan rumah untuk ruang tamu sebelum nak balik kampung beraya ni. Alang-alang tu meh hani tunjuk cara hani buat pembersihan rapi pokok-pokok @ bunga artificial kat rumah hani. Dari zaman budak-budak, Rutin setiap kali nak raya je ini antara tugas hani kena buat. So tak sah kalau setiap kali raya kalau tak buat ni.

Btw, deep cleaning ni maksud hani kena guna wet cleaning (basuh dengan air) taw. Kalau setakat dry cleaning itu bukan deep cleaning ya. Dry cleaning pokok-pokok @ bunga2 ni hani buat seminggu sekali untuk buang habuk yang melekat. So bila buat regular cleaning mcm ni bila time deep cleaning tu xde lah sukar sngt nak membersihkan.
Kekerapan deep cleaning : 6 bulan atau setahun sekali

Langkah-langkah deep cleaning artificial plants and flowers
1.Kumpulkan semua pokok/bunga palsu yang ada dalam rumah. Semua termasuk yang ada di ruang tamu, dapur, bilik tidur, luar rumah, atau di mana-mana.

2.Dah kumpulkan, susun ikut kategori. Kategori jenis material pokok/bunga. Plastik @ polyester, silk, baldu, latex dll. Susun juga ikut kategori jambangan bunga, dedaun sahaja, berpasu dll

3.Untuk jambangan bunga yang perlu digubah, ambil gambar gubahan dulu sebelum dicabut. Lagi-lagi yang digubah siap di kedai. Sebab nanti kira nak leraikan gubahan, basuh dan gubah semula. Kecuali mmg berbakat menggubah bunga, abaikan langkah ni.

4.Boleh juga ikat sejambak bunga jenis tangkai panjang mengikut pasu. Takda lah kes tertinggal setangkai bunga masuk pasu lain. Ikat guna getah atau cable tie. Hani memang ikat siap-siap dengan cable tie mana yang boleh supaya dia tak berpisah dengan geng2 dia dan x perlu gubah2 dah. Masuk je sejambak dalam pasu terus.

INI STEPS UNTUK BASUH POKOK PLASTIK

1. So boleh mulakan lah

-Sediakan besen berisi air paip bersuhu bilik (buat di sinki dapur atau bilik air berdekatan dengan air mengalir)
-Masukkan 1 sudu pencuci pinggan mangkuk cecair dan 1 sudu pelembut /pewangi fabrik. Pilihan lain menggantikan pelembut /pewangi fabrik ialah essential oil (masukkan 4 titis)
-Kacau campuran tadi sehingga berbuih.
2. Masukkan bunga mengikut jambak atau set gubahan
Jangan campur2. Jangan rendam (sebab ada bunga atau daun yang gam nya kita tak tahu cepat kembang atau tak). Masukkan dalam campuran tadi. Kacau sikit secara perlahan.

-Urut setiap kelopak atau dedaun jika perlu dalam campuran pencuci tu dengan jari. Tak perlu diberus. Kecuali kesan kotoran degil yang perlu diberus, guna berus lembut sepertu berus gigi terpakai.
-Untuk setiap jambakan /set ambil masa 1-2 minit je. Jangan lama-lama. Kalau buat regular maintainance (dry cleaning), proses ni memang tak lama sebab tak lah kotor sngt. So bila nak cuci pun x amik masa lama dan insyaAllah bunga tahan cantik lebih lama. Nampak mcm baru je.
3.  Lepas basuh terus bilas
Maksudnya selesaikan by jambak/set. Jangan basuh semuaa dulu baru bilas semua. Buat ikut langkah untuk setiap jambak/set.
-Basuh – bilas – tos/jemur – ulang dengan yang lain-Semasa membilas pun x perlu lama. Kalau boleh taknak bau pewangi fabrik tu hilang. Tujuan bilas nak luruhkan habuk2 dari jambakan bunga kita je. Bilas dengan tangkai ke atas (kita pegang tangkai tu). Pastikan setiap kelopak dan daun kena air mengalir.
-Untuk setiap jambakan ambil masa 1 minit begitu.

✔ Lepas basuh terus bilas. Maksudnya selesaikan by jambak/set. Jangan basuh semuaa dulu baru bilas semua. Buat ikut langkah untuk setiap jambak/set.✔Basuh – bilas – tos/jemur – ulang dengan yang lain✔Semasa membilas pun x perlu lama. Kalau boleh taknak bau pewangi fabrik tu hilang. Tujuan bilas nak luruhkan habuk2 dari jambakan bunga kita je. Bilas dengan tangkai ke atas (kita pegang tangkai tu). Pastikan setiap kelopak dan daun kena air mengalir.✔Untuk setiap jambakan ambil masa 1 minit begitu.
Posted by Hani Mynis on Friday, 31 May 2019

4.Langkah terakhir, jemur sehingga kering
Pastikan betul-betul kering. Takmau lembap2 sebab nanti boleh rosakkan bunga (bertahi lalat, berkulat dan bila lembap lagi mudah attract habuk pada pokok/bunga balik).

5.Jangan guna hair dryer
Untuk yang menanya macam mana hani buat dry cleaning pokok2/bunga ni setiap minggu, instead of hair dryer (hani tak suka guna hair dryer sebab nanti habuk berterbangan ke tempat lain), hani guna lint roller (boleh guna washable lint roller untuk opsyen zero waste effort).

Untuk jenis dedaun pula mcm daun monsera, hani lap dengan dust cleaner dan wipecloth. (resepi nanti hani update), boleh guna wet tissue juga.

P/s: sebelum tu, ni khas utk pokok @bunga dari latex atau plastik @polyester sahaja. Dari baldu kena buat dry cleaning sahaja. Lain2 material, feel free to ask.
Semoga bermanfaat!
Sumber : Hani Mynis


Cuci Perut Lembu Guna Mesin Basuh, Lelaki Dipuji Kreatif!

Pelbagai gelagat dan usaha kreatif diambil oleh sebahagian masyarakat sempena perayaan Aidiladha bagi menguruskan daging korban.
Termasuklah menggunakan mesin basuh untuk membersihkan daging korban seperti yang dilaporkan laman berita Kosmo Online, semalam.

Baca juga: Rumah Sepasang Warga Emas Musnah Dalam Kebakaran Dipercayai Dikhianat Jiran
CUCI PERUT LEMBU GUNA MESIN BASUH, LELAKI DIPUJI KREATIF!

Perkongsian di laman sosial makey.24jey memaparkan tindakan seorang individu menggunakan mesin basuh untuk membersihkan daging korban dipercayai bahagian perut lembu.

Berdasarkan video berdurasi 24 saat itu, kerja-kerja membersihkan perut itu juga kelihatan tidak memerlukan masa yang lama untuk dilakukan.

Sehubungan itu, rata-rata pengguna laman sosial memuji usaha kreatif tersebut sekali gus menjadikan ia lebih mudah dan cepat berbanding kaedah tradisional.
“Baru lepas cuci perut lembu, aku rendam dengan air kapur selama tiga jam dan lepas tu tanggal semua hitam-hitam. Tak susah pun,” kata aryan.
“Paling suka bahagian perut tetapi tulah nak cuci memang kena bertabah. kalau sikit bolehlah guna air kapur. Banyak macam ni apa yang ada pun boleh,” ujar Maria.
“Dulu dah pernah guna cara macam ni. Mertua punya marah sampai dia buang mesin tu,” luah Faiz.
VIDEO PENUH:

https://media.siraplimau.com/2022/07/WhatsApp-Video-2022-07-12-at-11.50.59-AM.mp4
Sumber: Kosmo Online / Tiktok makey.24jey


Takut Doktor ‘Cuci Rahim’ Lepas Keguguran. 7 Perkara Wanita Patut Tahu Tentang D&C

“Allah… Tak ada rezeki aku dapat anak kali ni. Ingatkan spotting tu normal, tapi doktor dah sahkan keguguran. Nanti doktor suruh buat D&C untuk ‘cuci’ rahim… Ish, seram pulak dengar. Sakit tak ye?”
Keguguran tentunya bukanlah perkara yang mudah bagi wanita untuk menghadapinya secara fizikal mahupun emosi. Ada pasangan yang dah menunggu lama untuk menimang cahaya mata, namun terpaksa redha dengan keguguran janin.

Menurut portal MyHealth, keguguran boleh berlaku kepada 8-20% ibu mengandung. Kebanyakan kes keguguran ini berlaku sebelum minggu ke 13 iaitu keguguran awal atau early miscarriage.
Setelah seseorang mengalami keguguran, biasanya prosedur D&C atau bahasa pasarnya ‘cuci rahim’ akan dilakukan oleh doktor.

Bunyi macam menakutkan je kan? Apa sebenarnya D&C ni? Jom ambil tahu.

7 Perkara Wanita Patut Tahu Tentang D&C Selepas Keguguran
1. Apakah D&C Selepas Keguguran?
D&C adalah singkatan bagi dilatation & curettage, di mana ia merupakan satu prosedur yang akan dicadangkan oleh doktor bagi ‘mengosongkan’ kembali rahim selepas berlakunya keguguran.
Dalam proses ini, doktor akan membuka (dilatation) pangkal rahim (servik) dan membuat curettage (mencuci) dalam rahim bagi mengeluarkan janin yang telah keguguran tersebut.
D&C biasanya dilakukan jika janin tidak keluar secara spontan ataupun terdapat banyak pendarahan atau jangkitan berlaku.

2. Adakah Semua Keguguran Perlu D&C
Tujuan utama D&C selepas keguguran adalah untuk mengelakkan jangkitan kuman atau pendarahan. Namun, tidak semua ibu yang mengalami keguguran memerlukan prosedur D&C.
Lazimnya jika keguguran berlaku sebelum minggu ke-13 dan keadaan ibu stabil (tidak tumpah darah yang banyak atau tidak dijangkiti kuman), selalunya doktor akan beri masa untuk kita tunggu cebisan janin keluar dengan sendirinya. Proses ini boleh berlaku dalam tempoh 1-2 minggu atau ada juga yang mengambil 3-4 minggu.
Walaubagaimanapun, selepas janin keluar nanti, ibu tetap akan kena datang semula ke hospital untuk pemeriksaan ultrasound bagi memastikan tak ada lagi saki-baki janin yang masih tertinggal dalam rahim (incomplete miscarriage).
Foto Kredit: coveville.com
3. Sakit Tak?
Inilah persoalan yang akan berlegar-legar dalam fikiran kita bila doktor decide kena buat D&C.
Dengar macam ngeri bila kita bayangkan yang doktor akan ‘korek’ untuk keluarkan janin tu dari rahim kita. Aduh!
Memandangkan proses ini tak melibatkan sebarang torehan atau jahitan, maka ianya akan dilakukan melalui vagina menggunakan spekulum (macam muncung itik masa ujian pap smear tu).
Tapi ibu jangan takut, sebab biasanya bius akan diberikan sama ada separuh badan atau penuh. Jadi, masa proses tu, kita tak akan rasa apa-apa.
Cuma selepas proses tu nanti, mungkin akan rasa sedikit cramp macam senggugut bersama sedikit pendarahan macam period.
Jika keguguran berlaku pada awal kehamilan, biasanya ibu tak perlu tinggal dalam wad dan akan dibenarkan pulang dalam masa beberapa jam selepas selesai prosedur tersebut.
Foto Kredit: GettyImages
4. Komplikasi D&C
Dalam apa juga prosedur tentu akan ada faktor risiko walaupun ianya amat jarang berlaku.
Bagi proses D&C, antara komplikasi yang boleh berlaku termasuklah kecederaan serviks, jangkitan, atau Asherman’s Syndrome (berlakunya parut dalam rahim).
Sekiranya ibu mengalami tanda ini selepas D&C, jangan berlengah untuk berjumpa doktor:

Pendarahan / ketulan darah beku yang terlalu banyak
Demam
Sakit di bahagian ari-ari
Keluar cecair busuk dari vagina

5. Anggaran Kos D&C Di Hospital Kerajaan Dan Swasta
Kos bagi prosedur D&C di hospital kerajaan tentunya jauh lebih murah berbanding hospital swasta, iaitu sekitar RM300.
Manakala bagi hospital swasta lazimnya kos D&C bermula sekitar RM1000 ke atas, bergantung kepada keadaan / komplikasi yang dialami oleh ibu ketika berlakunya keguguran itu.

6. Rehat / Cuti Selepas D&C
Selepas proses D&C, ibu biasanya akan diberikan cuti selama lebih kurang 1 minggu hingga 10 hari, bergantung kepada keadaan ibu. Kalau ikutkan, ramai juga ibu akan berpantang untuk tempoh 2 minggu. Namun, ada yang boleh mula bekerja dalam tempoh kurang daripada seminggu.
Selepas proses ini, akan ada follow-up untuk doktor periksa semula keadaan kita dan pastikan semuanya dalam keadaan baik.
Foto Kredit: thebump.com
7. Bilakah Pasangan Boleh Mencuba Untuk Hamil Semula (TTC) Selepas D&C
Selalunya doktor akan menasihatkan ibu untuk menunggu sekurang-kurangnya 1-2 minggu untuk cuba hamil kembali selepas proses D&C.
Ibu boleh menjangkakan period atau kitaran haid untuk kembali normal dalam masa 6-8 minggu selepas proses D&C.
Apa pun, pastikan anda juga bersedia secara mental dan tidak terburu-buru dalam proses ini.
Manfaatkan tempoh cuti untuk berehat dan memulihkan emosi yang mungkin terkesan akibat keguguran.
Foto Kredit: onfertility.com
Jangan Takut, Ia Bukan Punca Masalah Dalam Kehamilan Seterusnya
Kebanyakan wanita memang takut bila doktor sebut nak ‘cuci rahim’. Ada juga yang risau yang proses D&C ni akan boleh menyebabkan wanita sukar hamil semula.
Sebenarnya, prosedur ini adalah selamat dan tak ada lagi bukti menunjukkan D&C memberi kesan terhadap kehamilan seterusnya.
Jadi, janganlah terlalu risau ya bila doktor suruh buat D&C nanti. Berbincanglah dengan doktor agar ibu dapat membuat keputusan yang terbaik demi kesihatan diri.

*Rujukan: MyHealth, WebMD, VeryWell Family, HealthLine


Step By Step Cuci Sinki Tersumbat Guna 3 Bahan, Tak Payah Penat Nak Pam!

Bila dah ada jamuan di rumah sempena Hari Raya Korban lepas, penuhlah sinki di dapur dengan pinggan yang hendak dibasuh. Bukan sahaja pinggan yang perlu dirisaukan, malah sisa makanan yang ada bila selesai sahaja cucian pun perlu ‘dihapuskan’. Jadi, penting untuk anda membuat cucian sinki selama 3 kali setahun supaya sinki di dapur tidaklah berkarat dan tersumbat!
CUCI SINKI RUTIN 3 KALI SETAHUN

Setiap 4 bulan MESTI akan cuci sinki untuk elakkan dari tersumbat… sebenarnya lebih kepada berjaga-jaga..tak perlu tunggu sumbat baru nak buat…modalnya hanya RM6.40!
Apalah sangat kalau kita just labur RM6.40 untuk 4 bulan ..purata kos lebih kurang RM1.60/month!! Kenapa mesti 4 bulan…haha! Saja jer la..terpulang la pada individu..nak buat 6 bulan sekali pon takpa…rumah ko kan…ni mak buatkan step by step caner nk buat…tepek sini…just untuk rujukan sendiri…hahah..sebab setiap kali nak buat mak mesti nak kena google..penat haih! Step by step ada kat pic & vid.

BAHAN DAN CARA-CARANYA
1. Ni la bahan yang diperlukan. CUKA RM3.50, SODA BIKARBONAT RM2.90 & AIR PANAS YG BARU MENDIDIH. (Air panas tak ada dalam pic)

2. Tabur jer soda bikarbonat kat lubang air sinki tu…letak je banyak-banyak takpa…

3.Biar seketika.

4. Curahkan cuka! Masa ni jaga-jaga..berasap ko! Tindakbalas soda ngan cuka tu…pastu biar je dalam 10 minit gitew.

5. Best tengok time ni…hihi Tengok tu…kalau letak banyak soda tu lagi kebabom asap tu!

6. Curahkan air panas yang baru mendidih.

7.Ok…tengok laju je air lalu ni kan…ok la…Selamat mencuba…Teruskan jadi rutin kalau tak nak susah kemudian hari.

Best tgk time ni…hihi Tengok tu…kalo ko letak byk soda tu lagi kebabom asap tu!
Posted by Norliza Zakaria on Tuesday, July 31, 2018

Sumber: Norliza Zakaria


DIY Toilet Bomb Semudah ABC Untuk Hapuskan Lubang Toilet Berkeladak, Campak Je!

“Penatnya alahai nak cuci jamban ni”
Tandas merupakan antara ruang di dalam rumah yang paling kerap perlu dicuci selain dari dapur. Mana tidaknya, ini merupakan tempat kita mencuci segala kotoran dari badan kita sendiri. Namun, biasalah bila dah sampai waktu untuk ‘sental’ tandas tu amat meletihkan tambah pula kawasan lubang jamban yang amat susah untuk dihilangkan kotoran.

Kalau sebelum ini anda pernah dengar atau menggunakan bath bomb sebagai ‘penghias’ mandian, sebenarnya ada juga toilet bomb yang boleh digunakan untuk hilangkan kotoran lubang toilet atau jamban. Yang paling menarik sekali adalah anda boleh DIY sendiri di rumah!
DIY TOILET BOMB!
Lubang toilet yang berkeladak menakutkan mata tu boleh dicuci semudah abc. Campakkan saja seketul selesai masalah.
Jom buat.

Bahan-bahan

1 cup – Sodium bicarbonate (baking soda)
1/4 cup – citric acid (boleh cari di kedai bakery)
1 sudu hydrogen paroxide (cari di farmasi)
Cara-caranya mudah sahaja!
1.Campurkan 2 bahan tadi. Gual rata dan pastikan tak berketul.

2.Masukkan 1 sudu hydrogen paroxide. Jangan lebih.

3.Gaul lagi. Ia sepatutnya rupa begini. Tak berketul dan tak terlalu basah.

4.Masukkan dalam bekas acuan. Biarkan 4 jam.

5. Selepas 4 jam keluarkan dan isi lah dalam bekas comel.

6.Bayangkan ni mangkuk toilet rumah kita. Campakkan saja seketul dan masalah selesai. Segala yang berkeladak tu akan hilang.

*Dah tak berkeladak dah lubang toilet tu!
Sumber: Suhaili Baharudin


Kolej Universiti Cyberjaya, satu-satunya institusi pengajian tinggi yang menang Anugerah Keusahawanan Asia Pasifik 2016 bagi Industri Pendidikan & Latihan

Bendahari dan COO Kolej Universiti Cyberjaya, Encik Kalaiarasu Malayandi baru-baru ini telah dianugerahkan dengan Anugerah Keusahawanan Asia Pasifik 2016 oleh Enterprise Asia, sebuah organisasi bukan kerajaan yang mempromosikan kesedaran mengenai nilai-nilai keusahawanan dan kejayaan.
Anugerah tersebut telah diberi oleh YB Dato’ Seri Ong Ka Chuan, Menteri Perdagangan Antarabangsa dan Industri II pada makan malam yang diadakan di Hotel Majestic, Kuala Lumpur. Lebih daripada 100 orang menghadiri acara tersebut. Makan malam tersebut disediakan untuk pemimpin-pemimpin perniagaan merentas 18 industri berbeza.

Merupakan salah seorang yang termuda yang menerima anugerah pada tahun ini, Kalaiarasu telah berjaya mengetuai perubahan operasi Kolej Universiti Cyberjaya sejak kemasukan Kumpulan SMR ke dalam lembaganya. Kejayaan perniagaan university sejak 2 tahun lalu dan pengembangan pasaran adalah di antara sebab Kalaiarasu menjadi pemenang bagi Industri Pendidikan & Latihan. Kalaiarasu juga duduk di dalam Lembaga Kumpulan SMR sebagai Pengarah Eksekutif.

Universiti tersebut hari ini berada di tingkat teratas (Tahap 5 MQA) dengan lebih daripada 3,500 pelajar yang mendaftar di dalam lebih daripada 20 program ijazah dan pasca-ijazah termasuk perubatan, farmasi, psikologi, keselematan dan kesihatan pekerjaan, kejuruteraan biomedik dan banyak lagi.

Bendahari dan COO CUCMS, Encik Kalaiarasu Malayandi pemenang Anugerah Keusahawanan Asia Pasifik 2016 bagi Industri Pendidikan & Latihan
Kalaiarasu menumpukan segala usahanya dan mengetuai sebuah pasukan yang mengambil alih CUCMS pada penghujung 2013. Universiti tersebut berada dalam kedudukan kewangan yang tidak baik dengan mencatatkan kerugian untuk dua tahun berturut-turut. Namun, sejak perubahan di dalam kepimpinan, unversiti tersebut berjaya mencapai peningkatan sebanyak 11% di dalam produktiviti dan perolehan meningkat 19% manakala kos telah dikurangkan sebanyak 24%.
Selari dengan pertumbuhan pesat pelajar, Kolej Universiti Cyberjaya akan berpindah ke kampus baru yang lebih besar menjelang 2018. Kampus baru tersebut sangat dekat dengan tempat sekarang dan akan meningkatkan kapasiti pelajar hampur dua kali ganda dan menerapkan konsep kampus hijau yang inovatif. Ini bagi membolehkan program baru universiti disediakan pada masa akan datang.

MENGENAI KOLEJ UNIVERSITI SAINS PERUBATAN CYBERJAYA
Kolej Universiti Sains Perubatan Cyberjaya merupakan universiti tahap teratas di Malaysia yang memberi tumpuan kepada program-program penjagaan kesihatan. Universiti ini telah diberi Tahap 5 (Cemerlang) oleh MQA. Universiti ini boleh dihubungi menerusi telefon di talian +603 8313 7000 atau melalui emel di [email protected]


“Buat Aduan Kalau Tak Puas Hati”- Minta Izin, Prosedur Cucuk Bayi Hanya Boleh 2 Kali Percubaan

Beberapa hari yang lalu telah viral sebuah gambar dan keluhan ibu akibat kesan tangan bayi baru lahir yang menunjukkan kira-kira 10 kesan cucukan jarum. Kesan cucukan tersebut didakwa dilakukan oleh doktor pelatih semasa ingin mengambil darah.
Berikutan insiden tersebut, ramai yang berasa kasihan dan kurang senang dengan doktor tersebut, malah ada yang turut melahirkan rasa kecewa serta berkongsikan pengalaman yang serupa dengan ibu tersebut.

Bukan Sekadar Menyucuk Jarum

Beberapa hari lalu tular mengenai keluhan seorang ibu mengenai ketidakpuasan hatinya kepada prosedur pengambilan darah/ memasukkan jarum di sebuah hospital. Prosedur tersebut merupakan antara prosedur paling biasa dilakukan di hospital, tetapi jangan ambil mudah, tanpa komunikasi yang jelas dan skill yang betul, prosedur mudah boleh menyebabkan risiko komplikasi dan sebagainya.

Berikut PHM kongsikan maklumat penting mengenai prosedur pengambilan darah/ venupunture untuk perkongsian bersama.
Terlebih dahulu,ibu bapa dan pesakit perlu faham mengapa prosedur pengambilan sampel darah dan memasukkan jarum perlu dilakukan.

BUKAN SUKA SUKA NAK CUCUK BAYI

Setiap prosedur yang dilakukan perlu ada indikasi. Doktor bukan suka suka menusuk kulit halus bayi anda jika tiada indikasi yang jelas.
Tujuan mengambil sampel darah dan memasukkan jarum:
– Untuk mengetahui keadaan terkini pesakit
-Memasuk ubat dan antibiotik
– Mengantikan air dan garam mineral
– Memasukkan produk darah
– Pemantauan hemodinamik
– Memasukkan sumber nutrient
Apakah penting untuk pesakit dan ibu bapa untuk memberi kebenaran sebelum prosedur dilakukan?

Kebenaran pesakit dan ibu bapa. Semua prosedur termasuk pengambilan darah perlu ada kebenaran pesakit sama ada secara bertulis atau lisan. Tanpa kebenaran pesakit / ibu bapa , prosedur pengambilan darah atau memasukkan jarum TIDAK BOLEH DITERUSKAN.
Anda mempunyai hak mutlak untuk mempersoalkan indikasi prosedur dilakukan. Bertanyalah kepada doktor yang merawat agar segala persoalan yang terbuku dihati dapat dijelaskan. Walaubagaimanapun, diharapkan pesakit dan ibu bapa dapat memberi kerjasama terbaik untuk memastikan proses rawatan dan pemantauan pesakit dapat dilakukan dengan lancar.
Berapa kalikah seorang doktor boleh mencuba untuk memasukkan jarum bagi seseorang pesakit?

Secara amnya, seseorang individu boleh mencuba sehingga 2 kali percubaan. Setelah gagal, doktor tersebut perlu BERHENTI melakukan prosedur tersebut dan meminta individu yang lebih berpengalaman untuk melakukan prosedur tersebut.
Dengan izin pesakit/ibu bapa , percubaan untuk memasukkan jarum/ mengambil darah boleh dilakukan sehingga 4 kali percubaan. Selepas gagal, prosedur perlu dihentikan dan perbincangan lanjut perlu dilakukan dengan pasukan perawat atau pakar mengenai kaedah lain yang boleh digunakan.
Walaubagaimanapun, perkara ini tertakluk kepada keadaan pesakit. Dalam keadaan kritikan dan kecemasan, keutamaan adalah untuk menyelamatkan pesakit.
KALAU TAK PUAS HATI KENA BUAT ADUAN

Antara isu hangat yang dibincangkan diruang komen adalah mengenai parut yang ditinggalkan selepas prosedur. Lebam dan parut merupakan antara komplikasi ringan yang boleh berlaku. Untuk mengurangkan kesan tersebut, tekan tempat yang disuntik untuk beberapa minit & tuam dengan ais batu.
Jika anda tidak berpuas hati dengan prosedur, lakukan aduan secara formal kepada pihak hospital. Semoga ada penjelasan dan penyelesaian yang baik untuk kedua dua pihak.
Paling penting, tetapi paling jarang dilakukan , beri penghargaan dan sekurang kurangnya ucapkan terima kasih jika prosedur berjalan dengan lancar tanpa sebarang masalah.
Jangan kerana parut dan lebam yang ditinggalkan menyebabkan anda langsung tidak menghargai dan lupa pada saat saat kritikal pesakit berjaya diselamatkan oleh pasukan perawat.
Sumber : Public Health Malaysia


Individu 60 Tahun Ke Atas & Penerima Sinovac Cucuk Dos Penggalak Sebelum Februari 2022

Semua individu berusia 60 tahun ke atas dan penerima vaksin Sinovac berusia 18 tahun ke atas perlu mengambil dos penggalak selewat-lewatnya pada Februari tahun depan. Tanpa melengkapkan pengambilan dos penggalak ini, status vaksinasi anda juga akan menjadi tidak lengkap.
Baca juga: Perlu Ke Makan Panadol Sebelum Atau Selepas Cucuk Vaksin?

DOS PENGGALAK UNTUK INDIVIDU 60 TAHUN KE ATAS

Menteri Kesihatan, Khairy Jamaluddin, berkata individu yang berusia 60 tahun ke atas tanpa mengira jenis vaksin yang diambil sebelum ini juga perlu mendapatkan suntikan dos penggalak itu pada tempoh berkenaan.

Menurutnya lagi, sekiranya kumpulan individu yang dinyatakan masih tidak mendapatkan suntikan dos penggalak selepas bulan Februari 2022, status vaksinasi akan ditukarkan menjadi tidak lengkap.

“Individu terbabit tidak layak untuk menerima kemudahan yang diberikan kepada penerima dos lengkap vaksin COVID-19,” katanya pada sidang media di Parlimen, di sini hari ini.
PPV DIAKTIFKAN SEMULA UNTUK MEMPERCEPATKAN PEMBERIAN DOS

Khairy juga berkata, Pusat Pemberian Vaksin (PPV) Mega akan diaktifkan semula bagi mempercepatkan pemberian dos penggalak. Beliau berkata, cadangan pengambilan dos penggalak bagi semua penerima dos lengkap vaksin Sinovac dan individu berusia 60 tahun ke atas disahkan Mesyuarat Jawatankuasa Petugas Khas Imunisasi COVID-19 – Booster (CITF-B) pada 8 Disember lalu.
Katanya, sehingga kini Pihak Berkuasa Kawalan Dadah (PBKD) meluluskan vaksin Comirnaty keluaran Pfizer-BioNTech, vaksin CoronaVac keluaran Sinovac dan vaksin AstraZeneca untuk digunakan sebagai dos penggalak.
Berikutan itu, Khairy berkata, pihak Jawatankuasa Kerja Teknikal (TWG) mengesyorkan dos penggalak diberikan kepada semua penduduk berumur 18 tahun dan ke atas.

“Pertubuhan Kesihatan Sedunia (WHO), melalui Kumpulan Penasihat Saintifik untuk Kecemasan (SAGE) mencadangkan supaya semua penerima dos lengkap vaksin Sinovac atau individu berumur 60 tahun dan ke atas tanpa mengira jenis vaksin siri primer perlu mengambil dos penggalak.
“Ia adalah bagi mengekalkan status vaksinasi lengkap dan cadangan ini disahkan oleh Mesyuarat Jawatankuasa Petugas Khas Imunisasi COVID-19 – Booster (CITF-B) pada 8 Disember lalu,” katanya.
Beliau berkata, sejak WHO mengumumkan berhubung varian Omicron pada 24 November lalu, Institut Penyelidikan Perubatan (IMR) mula menjalankan ujian jujukan genomik.
Sumber: KKM, Berita Harian


KKM Sedia Khidmat Vaksinasi Rumah Ke Rumah Untuk Warga Emas Tak Dapat Ke PPV

Baru-baru ini, Kementerian Kesihatan Malaysia melaksanakan satu program dari rumah ke rumah supaya dapat memberikan dos suntikan penggalak kepada warga emas bagi memudahkan kelompok ini menerima suntikan tanpa membebankan mereka.
Seperti yang diumumkan oleh Menteri Kesihatan YB Khairy Jamaluddin juga, warga emas dinasihatkan untuk mendapatkan vaksinasi COVID-19 dan suntikan dos penggalak bagi meningkatkan perlindungan diri daripada virus COVID-19.

Baca juga: Doktor Kongsi Cara Pulihkan Semula Deria Bau Selepas Dijangkiti Covid-19, Lega!
KKM SEDIA KHIDMAT VAKSINASI RUMAH KE RUMAH UNTUK WARGA EMAS

Menurut laporan Awani, ProtectHealth Corporation Sdn Bhd (ProtectHealth) akan menyediakan perkhidmatan vaksinasi terus ke rumah dikenali sebagai Home Vaccination kepada warga emas yang tidak dapat hadir ke pusat pemberian vaksin (PPV).

Ketua Pegawai Eksekutifnya Datuk Dr Anas Alam Faizli dalam satu kenyataan memaklumkan perkhidmatan itu disediakan bagi memperluas dan mempercepatkan vaksinasi dos penggalak, sebelum keistimewaan sijil vaksinasi penuh ditarik semula daripada penerima vaksin yang tidak mendapatkan dos penggalak sehingga 31 Mac ini.

CARA UNTUK DAPATKAN VAKSIN DI RUMAH

Aplikasi yang boleh digunakan untuk dapatkan vaksin di rumah:

Talian penting nasional khas (1700-811-0070)
Whatsapp ( +6012-6787911 )
Laman sesawang ProtectHealth
MySejahtera

Talian penting nasional khas untuk Home Vaccination setiap hari mulai 28 Mac dari pukul 9 pagi hingga 5 petang manakala orang ramai yang menghantar teks melalui applikasi WhatsApp akan menerima maklum balas dalam masa selambatnya tiga hari.
Ini adalah usaha kerjasama antara ProtectHealth dan Persatuan Bulan Sabit Merah Malaysia (PBSM) dalam menyeru semua rakyat Malaysia mendaftarkan tanggungan warga emas mereka yang tidak dapat hadir ke PPV.
Dr Anas juga berkata pendaftaran boleh dilakukan melalui laman sesawang ProtectHealth iaitu https://vaksincovid.protecthealth.com.my/register_vaccinee, serta aplikasi MySejahtera di bahagian Meja Bantuan dengan memilih pilihan A iaitu Janji Temu Vaksinasi Penggalak.
“Menerusi program Home Vaccination ini, kami ingin memberikan kemudahan dan pengalaman yang lancar serta selesa kepada warga emas yang tidak dapat hadir ke PPV.
“Walaupun gelombang Omicron dilihat tidak agresif seperti gelombang Delta, bagi warga emas khususnya yang mempunyai komorbiditi ia bukanlah penyakit ringan kerana boleh membawa maut. Oleh itu, kami menyeru orang ramai untuk memastikan ibu bapa anda dilindungi daripada virus COVID-19,” katanya.
Sumber: Kementerian Kesihatan Malaysia


Maklumat & Persediaan Untuk Anda Suntik Vaksin Di PPV Mega Stadium Bukit Jalil

Nampaknya, pemberian dos vaksin kepada rakyat Malaysia sedang giat dijalankan dan dipertingkatkan amaunnya setiap hari. Hal ini kerana, tahap immuniti kelompok perlu dicapai secepat mungkin supaya kita dalam menjalani kehidupan normal macam apa yang sudah dicapai di United Kingdom, Hungary dan Amerika Syarikat.
Pusat pemberian vaksin (PPV) Stadium Nasional Bukit Jalil yang sudah mula beroperasi hari ini (21 Jun) dijangka mampu menampung kapasiti sehingga 10,000 dos sehari.

Artikel berkaitan: Cara Buat Pendaftaran Vaksin Covid-19 Melalui Aplikasi MySejahtera
PPV MEGA STADIUM BUKIT JALIL MULA OPERASI HARI INI

Menteri Belia dan Sukan, Datuk Seri Reezal Merican Naina Merican, berkata PPV berskala besar itu membolehkan lebih ramai rakyat khususnya di sekitar Lembah Klang divaksin, dengan tumpuan kepada rakyat yang berusia 40 tahun ke bawah.

Seluruh trek balapan stadium ini telah bertukar wajah menjadi ruang untuk urusan vaksinasi selaras dengan Pelan Pemulihan Negara yang diumumkan Perdana Menteri.
Ini sebahagian usaha KBS (Kementerian Belia dan Sukan) menjayakan inisiatif yang diterajui oleh Khairy Jamaluddin dan Kementerian Sains, Teknologi dan Inovasi (MOSTI) serta Kementerian Kesihatan (KKM) dalam Program Imunisasi COVID-19 Kebangsaan melalui penggunaan fasiliti secara optimum.
Sehubungan itu, beliau mengajak orang ramai untuk segera mendaftar dan sentiasa menyemak status janji temu mereka melalui aplikasi MySejahtera.
Reezal Merican berkata, Stadium Tertutup Axiata Arena sudah mula beroperasi sebagai PPV bagi tujuan sama sejak 7 Jun lalu.
PERSEDIAAN KE STADIUM NASIONAL BUKIT JALIL
Untuk memudahkan segala proses vaksinasi anda, ada beberapa maklumat yang anda perlu ketahui sebelum sampai ke Stadium Nasional Bukit Jalil. Maklumlah, bila sudah lama tidak keluar rumah pasti ada juga dalam kalangan kita yang mungkin sudah terlupa lokasi secara terperinci dan pintu manakah yang perlu masuk.

-Bawa payung dan kipas mini kerana mungkin cuaca panas. Hal ini kerana kawasan stadium adalah kawasan separa terbuka.
-Pakai kasut yang selesa kerana anda mungkin perlu berjalan jauh.
-Bawa kad pengenalan/passport, telefon bimbit untuk scan MySejahtera, pen dan senarai ubat (jika ada).
-Tempat letak kenderaan percuma :
1)Tempat letak kereta B (untuk HCO A & C)
2)Tempat letak kereta C ( untuk HCO B & C)
-Jika datang dengan LRT, sila masuk melalui Pintu A.
-‘Drop-off’ di Pintu E, untuk OKU adalah di Zon Lteak Kereta OKU. Perkhidmatan buggy juga disediakan.
*Jom kita cucuk vaksin untuk capai immuniti kelompok bagi melawan Covid-19!
Sumber: KKM, Berita Harian


Vaksin Remaja Bawah 17 Tahun Serentak Dengan Pembukaan Sekolah

Nampaknya program vaksinasi kebangsaan masih berjalan dengan lancar dan membuahkan hasil. Hal ini kerana pengambilan suntikan vaksin dapat membentuk immuniti kelompok dalam membendung wabak endemik Covid-19. Terbaharu dalam sidang media Menteri Kesihatan, YB Khairy Jamaluddin, beliau ada mengumumkan mengenai vaksinasi kepada golongan remaja.
VAKSIN REMAJA BAWAH 17 TAHUN SERENTAK DENGAN BUKA SEKOLAH

Pemberian vaksin kepada remaja berusia 12 tahun hingga 17 tahun akan dilakukan serentak dengan pembukaan sesi persekolahan. Menteri Kesihatan, Khairy Jamaluddin, Timbalan Menterinya, Datuk Dr Noor Azmi Ghazali dilantik untuk memikul tugasan sebagai penyelaras program vaksinasi kepada remaja.
“Kita sudah bentangkan perancangan vaksinasi kepada remaja ini semasa sesi mesyuarat dengan Menteri Pendidikan, Datuk Dr Radzi Jidin. Apa yang kita setuju adalah, serentak dengan proses pembukaan sekolah, kita akan pergiatkan proses pemberian vaksin kepada remaja. Sama ada ia dapat diselesaikan sebelum pengumuman pembukaan sekolah atau tidak, namun jika tidak sempat kita akan tetap meneruskan proses itu.”

Pelbagai kaedah pemberian vaksin dibentangkan dan paling mudah adalah kementerian berpendapat pelajar akan diberikan suntikan vaksin di sekolah.

Datuk Dr. Radzi dalam perkongsian di laman Facebook, memaklumkan beliau mengadakan mesyuarat dengan Kementerian Kesihatan (KKM) termasuk Khairy berkenaan dengan pembukaan semula sesi persekolahan.

Menerusi perkongsian itu, Radzi turut memaklumkan menerusi pelan komprehesif mengenai pengoperasian sekolah akan diumumkan dalam masa terdekat. Mesyuarat itu turut dihadiri kumpulan pakar, antara lain mendapatkan pandangan untuk perhalusi demi memastikan murid dapat hadir ke sekolah dalam keadaan selamat.
Isnin lalu, KPM bersetuju membuka semula sekolah di Labuan mulai 3 Oktober ini dengan fasa pertama membabitkan pelajar Tingkatan Lima dan Enam.
Keputusan itu dibuat selepas menilai bahawa Labuan satu-satunya wilayah yang memasuki Fasa 4 Pelan Pemulihan Negara (PPN) dengan jangkitan COVID-19 dapat dikawal.
Sementara itu, Khairy berkata, pihaknya yakin akan bekerjasama rapat dengan KPM dan terdapat beberapa kaedah model pelaksanaan vaksinasi turut dibentang semasa sesi mesyuarat berkenaan.
“Namun yang paling mudah kita fikirkan, bila mereka (pelajar) pergi ke sekolah, kita akan berikan vaksin. Kebanyakan pelajar akan menerima suntikan vaksinasi di sekolah,” katanya.
Sumber: Berita Harian


Resipi Cucur Labu ‘Gluten Free’ Rangup Di Luar Lembut Di Dalam, Kena Try!

“Lebihan labu ni nak buat apa.. Takkan asyik nak buat bubur je..tapi kalau simpan nanti rosak”
Para ibu mesti penat fikirkan menu apa untuk dimasak untuk habiskan stok labu dalam peti. Jika disimpan, mudah rosak. Jika dibuat pengat labu manis pula, mengandungi gula yang tinggi tak elok untuk anak kecil. Jadi, ibu ini kongsi resipi cucur labu gluten free rangup diluar lembut di dalam yang sedap sesuai untuk anak kecil.

CUCUR LABU VERSI GLUTEN FREE

Ada lebihan labu kat dalam peti ais. Fikir punya fikir. Macam mana nak bagi labu cepat habis. Sayang kalau dah start rosak. Labu sangat bagus untuk sistem penghadaman kita dan anak-anak. Ting! Ahaaa, apa kata kita buat cucur labu versi gluten free. Ala-ala potato fritters tu. Guna dua bahan mudah saja.

BAHAN-BAHAN

1-2 cawan tepung beras
1 cawan labu disagat
Air ikut keperluan
Sedikit garam untuk anak usia atas 2 tahun.
Cuma kalau anak jenis mudah berkahak. Tidak digalakkan selalu buat.
CARA-CARA

Lebihan labu yang disagat penuh kasih sayang..

Tambahkan tepung.. Penggunaan garam hanya untuk anak atas 2 tahun tau.. Air jangan lupa..

Gaulkan semua bahan-bahan tadi. Tahap kekentalan cucur. Terpulang pada kalian.

begini rupa dia bila dah digoreng. Rangup jugak. Rasa lemak manis dari labu.
Sumber: Umairah Jamaah


Cuka Epal Bantu Atasi Masalah Kesuburan Lelaki & Wanita. Wajib Amalkan!

“Dah pergi jumpa doktor, dah makan ubat, tapi tak mengandung jugak.. Apa lagi nak buat ni…
Tidak semua pasangan yang berkahwin ‘mudah’ mendapatkan cahaya mata. Ada pasangan yang terpaksa menunggu bertahun-tahun, ada juga yang menjalani rawatan berbulan-bulan barulah disahkan hamil.

Orang tua-tua kata, kalau masih belum ada anak maksudnya belum ada ‘rezeki’ lagi. Tapi, walaupun masih belum ada rezeki, anda seharusnya berusaha ‘membuka’ jalan untuk mendapatkan zuriat. Sebenarnya, terdapat banyak faktor yang menyebabkan wanita itu lambat hamil contohnya  masalah PCOS (Sindrom Polisistik Ovari), kuantiti sperma yang rendah, fibroid, tiup fallopian tersumbat dan masalah ketidakseimbangan hormon.
Kesuburan Lelaki vs Wanita
Foto: Nakita.ID

Wanita yang sihat biasanya mempunyai 20% peluang untuk hamil mengikut kitaran. Secara amnya, wanita paling subur pada umur 23 hingga 31 tahun dan tahap kesuburan mereka akan mula turun secara perlahan selepas itu.

Sebab itulah wanita disarankan untuk hamil sebelum usianya mencecah 40 tahun untuk mengelakkan risiko tertentu. Lain pula bagi golongan lelaki, kesuburan mereka akan mula berkurang selepas umurnya mencecah 40 tahun.
Pada zaman serba moden ini, memang banyak kaedah untuk merawat masalah kesuburan yang boleh meningkatkan peluang seseorang wanita untuk hamil. Daripada ubat-ubatan berbentuk pil, suntikan sehinggalah kaedah teknologi seperti IUI dan IVF.
Tapi, pada anda yang dah cuba semua kaedah untuk cepat hamil tapi masih lagi gagal. Jangan gusar, anda boleh cuba amalkan pengambilan cuka epal yang boleh membantu memulihkan masalah kesuburan si isteri mahupun suami.
Bagaimana Cuka Epal Membantu Atasi Kesuburan Wanita & Lelaki?

Pasti anda tidak percaya, cuka epal dapat bantu tingkatkan kesuburan kan? Bukan sahaja sebagai bahan dalam masakan, cuka epal ini mempunyai pelbagai khasiat. Secara ringkas, cuka epal diperbuat daripada proses penapaian Apfelmost (buah epal). Ia kaya dengan mineral seperti potasium, kloride, kalsium, sodium, magnesium dan fosforus dan juga mineral seperti fluorin, tembaga, vitamin A, C, E, B1 dan B2.
Jadi, ini fungsi cuka epal dalam membantu meningkatkan kesuburan:
Membantu dalam proses ‘pengangkutan’ sperma
Foto: Hello Sehat
Kandungan malic asid yang terdapat dalam cuka epal dapat membantu menyuburkan serta menguatkan kualiti sperma sekaligus memudahkan proses pengangkutan sperma dengan dengan lebih teratur.
Membantu mengawal tahap pH
Foto: Online Medicine
Cuka epal merupakan ‘antibiotik’ yang baik dihasilkan secara semulajadi dan organik. Ia boleh membantu mengimbangi tahap pH dalam vagina anda, lagi-lagi pada mereka yang sedang merancang untuk hamil.
Membantu merawat masalah prostat
Foto: Liputan6
Untuk pengetahuan anda, kelenjar prostat bertindak merembeskan cecair yang melindungi dan memelihara sperma. Kebanyakan lelaki yang mencapai umur selepas 40 tahun akan cenderung mengalami masalah prostat seperti pembesaran kelenjar prostat. Namun, dengan pengambilan cuka epal telah terbukti mempunyai kesan positif dalam merawat masalah prostat ini.
Membantu menurunkan tahap testosterone
Foto: Journal Health
Testosterone merupakan ‘hormon’ lelaki dan wanita. Lebihan hormon yang berlebihan membolehkan ketidaksuburan dan ketidakseimbangan hormon berlaku. Pengambilan cuka epal secara tidak langsung menurunkan testosterone yang tinggi dalam badan.
Meningkatkan kualiti sperma
Foto: Ilyasharia.blogspot.com
Pengabilan cuka epal juga dapat membantu meningkatkan kualiti sperma. Bukan itu saja, ia juga membantu menambahkan jumlah air mani, kiraan sperma sekaligus menyuburkan kelenjar prostat.
Cara Pengambilan Cuka Epal Yang Betul
1. Ambil segelas air panas.
2. Tambahkan 2 sudu teh cuka epal ke dalamnya. Kacaukan.
3. Boleh diminum apabila suam ketika perut anda masih kosong. Sebaiknya pada waktu pagi, sebelum tidur dan pada waktu malam.
Semoga bermanfaat!
Sumber: Parenting Firstcry